title: Vaud

text: Vaud koostuu 309 kunnasta (1.1.2017), jotka muodostavat kymmenen hallintoaluetta (). Kantonin kaupungit eli yli 10 000 asukkaan kunnat ovat:


title: Vaud

text: Kantoni on ranskankielinen: 84 prosenttia asukkaista käyttää ranskaa pääkielenään (vuonna 2014). Kantonin suurimmat uskontokunnat on katoliset (31 % vuonna 2014) ja protestantit (26 %).


title: Vaud

text: Kantonin työpaikoista 80 prosenttia oli vuonna 2014 palvelusektorilla. Teollisuudessa on 27 prosenttia työpaikoista. Kantonin alueesta lähes puolet on maatalousmaata (42 % vuonna 2009), mutta alkutuotanto (maa- ja metsätalous) työllistää enää kolme prosenttia kantonin työntekijöistä.


title: Vaud

text: Vaud on Sveitsin toiseksi suurin viinintuottajakantoni. Merkittävimmät rypälelajikkeet ovat Pinot Noir ja Chasselas.


title: Vaud

text: Matkailu on merkittävä elinkeino: matkailijoiden yöpymisten määrä hotelleissa ja muissa matkailuyrityksissä oli vuonna 2015 noin 2,2 miljoonaa. Suosittuja matkailukohteita ovat järvenrantakaupungit Lausanne, Montreux ja Vevey sekä vuoristoalueet kuten Les Diablerets.


title: Vaud

text: Sveitsin pääteistä moottoritie A1 ja moottoritie A9 kulkevat Vaud’n halki. Lisäksi moottoritiet A12 ja A5 kulkevat kantonin alueella.


title: Vaud

text: Lounaisen Sveitsin pääradat Genevestä Lausannen ja Montreux’n kautta Brigiin ja edelleen Milanoon sekä Lausannesta Berniin ja Yverdon-les-Bainsiin halkovat kantonin. Lisäksi Vaud’sta on rautatieyhteys Vallorben kautta Ranskaan.


title: Vaud

text: Genevenjärvellä on ympäri vuoden reittilaivaliikennettä. Lisäksi Neuchâtelinjärvellä ja Murtenseellä on kesäaikaan risteilyliikennettä. Vaud’ssa ei ole matkustajalentokenttiä.


title: Vaud

text: Lavaux’n viininviljelyalue Veveyn länsipuolella on ollut Unescon maailmanperintökohde vuodesta 2007. Chillonin linna Montreux’n eteläpuolella on maan suosituimpia nähtävyyksiä.


title: Nefertari

text: Nefertari (1300–1250 eaa.) oli Ramses II:n ylin kuninkaallinen vaimo ja yksi tunnetuimmista Egyptin kuningattarista. Hänen runsaasti koristeltu hautansa on QV66, ja se sijaitsee Kuningattarien laaksossa.


title: Nefertari

text: Nefertarin alkuperä ei ole tiedossa, mutta hänen uskotaan olleen ylimysten tytär. Hän avioitui Ramseksen kanssa 13-vuotiaana, ja hänestä tuli Ramseksen kahdeksasta päävaimosta korkein seuraavaksi 20 vuodeksi. Nefertarin ollessa kuningatar hänen veljensä Amenmose toimi Theban pormestarina.


title: Nefertari

text: Nefertari kuoli Ramseksen 25. hallintovuoden paikkeilla, ja Isetnofretista tuli tämän uusi päävaimo.


title: Nefertari

text: Nefertarilla oli ainakin neljä poikaa ja kaksi tytärtä, tosin kukaan näistä ei saanut kruunua. Ramseksen perijä oli prinssi Merenptah, hänen 13. poikansa, jonka hän sai yhdessä Isetnofretin kanssa.


title: Palm mute

text: Palm mute (arkisesti "demppaus", engl. "damping") on eräs kitaran ja basson soittotekniikka. Palm muten lyhenne tabulatuureissa on P.M. Tekniikkaa käytetään erityisesti downstrokella soitettaessa vaimentamaan kielten sointia.


title: Palm mute

text: Palm mutessa plektrakäden kämmensyrjä (ulkosyrjä) painaa kevyesti kieliä tallan viereltä. Näin ääni saadaan sammumaan nopeasti ja soittoon tulee myös lisää bassoa. Samalla myös ne kielet, joiden ei haluta soivan, pysyvät vaitonaisina. Koska kämmensyrjä on leveä, on välillä vaikea kohdistaa vaimennusta vain tiettyihin kieliin. Tällöin esimerkiksi sweep-tekniikka edellyttää myös kitarakäden sormilta kieltenvaimennustoimia.


title: Matt Heafy

text: Matthew Kiichi Heafy (s. 26. tammikuuta 1986 Iwakuni, Japani) on yhdysvaltalainen muusikko, joka tunnetaan parhaiten metalcore-yhtye Triviumin laulajana ja toisena kitaristina. Heafy tunnetaan myös Capharnaumin laulajana.


title: Matt Heafy

text: Heafy on äidin puolelta japanilainen ja isän puolelta amerikkalainen. Heafy asui vuoden Iwakunissa, Japanissa, kunnes perhe muutti Floridaan, Yhdysvaltoihin. Heafy aloitti kitaran soittamisen 12-vuotiaana. Innoittajikseen Heafy on maininnut esim. Metallican, Iron Maidenin, Black Sabbathin, Panteran, Slayerin, Megadethin ja Judas Priestin. Dimebag Darrellin vaimo Rita Haney on lahjoittanut Heafylle ja Triviumin toiselle kitaristille Corey Beaulieulle miehensä kitaroita. Sitä ennen Heafy käytti Gibson Les Paul Custom -kitaraa.


title: Matt Heafy

text: Heafy on tehnyt Triviumin kanssa 6 studioalbumia ja on yhtyeen ainoa alkuperäinen jäsen ja Capharnaumin kanssa yhden studioalbumin. Heafy myös esiintyy cameoroolissa A Day to Rememberin musiikkivideossa "All I Want" ja Machine Headin musiikkivideossa "Aesthetics of Hate".


title: Mauritz Rosenberg

text: Mauritz Fredrik ”Mauri” Rosenberg (27. marraskuuta 1879 Turku – 1. marraskuuta 1941 Moskova) oli suomalainen poliitikko ja toimittaja. Hän oli Sosialistisen työväen ja pienviljelijöiden vaaliliiton kansanedustaja ja eduskuntaryhmän puheenjohtaja (1924–1930) sekä ”Terijoen hallituksen” kakkosmies ja valtiovarainministeri (1939–1941).


title: Mauritz Rosenberg

text: Mauritz Rosenberg valittiin eduskuntaan vaaleissa 1924, 1927 ja 1929 Oulun läänin eteläisestä vaalipiiristä. Rosenbergin edustajantoimi todettiin lakanneeksi 1. heinäkuuta 1930 yhdessä muun sosialistisen eduskuntaryhmän kanssa. Kansanedustaja sai viettää seuraavat kolme vuotta vankilassa. Rosenberg kuului kiellettyyn Suomen kommunistiseen puolueeseen ja eduskuntaryhmän puheenjohtajana hän oli yksi SKP:n keskushenkilöistä Suomessa. Vapauduttuaan Rosenberg siirtyi vuonna 1934 Ruotsin kautta Neuvostoliittoon, jossa hän työskenteli Kommunistisen internationaalin kielenkääntäjänä Moskovassa.


title: Mauritz Rosenberg

text: Rosenberg työskenteli sisällissodan jälkeen Suomessa useiden työväenlehtien toimittajana. Hän vaikutti muun muassa lehdissä Työläinen, Vapaa Sana ja Pohjan Voima.


title: Mauritz Rosenberg

text: Mauritz Rosenberg oli naimisissa Ida Granlundin kanssa. Heidän poikansa Gösta Rosenberg toimi sotien jälkeen kaksikymmentä vuotta Suomen kansan demokraattisen liiton kansanedustajana.


title: Ta-Dah

text: Ta-Dah on Scissor Sistersin toinen studioalbumi, joka julkaistiin 26. syyskuuta 2006. Levyltä löytyvä kappale ja sen ensimmäinen single ”I Don’t Feel Like Dancin’" on noussut kansainväliseksi klubihitiksi ja nostanut yhtyeen virallisten myyntilistojen kärkeen varsinkin Isossa-Britanniassa.


title: Ta-Dah

text: Albumi debytoi Yhdysvalloissa Billboard 200 -listan sijalla 19.


title: Sanya

text: Sanya (, pinyin: Sānyà Shì) on prefektuuritason kaupunki Kiinan Hainanin saaren eteläkärjessä. Kaupunki sijaitsee Etelä-Kiinan meren pohjoisosassa, Hainanin saaren koillisrannikolla, linnuntietä noin 210 kilometriä maakunnan pääkaupunki Haikousta etelälounaaseen. Kaupungin väkiluku on 685 408 (2010) ja pinta-ala 1 919 neliökilometriä. Rantaviivaa kaupungilla on 209 kilometriä.


title: Sanya

text: Useimmille vierailijoilleen Sanya on hiekkarannoistaan tunnettu lomapaikkakunta. Kiinan rautateiden suurnopeusjunarata (Hainan Eastern Ring Railway) yhdistää Sanyan ja maakunnan pääkaupungin Haikoun itärannikkoa pitkin. Sanya Phoenixin kansainvälinen lentoasema palvelee etenkin maan sisäistä lentoliikennettä.


title: Sanya

text: Kaupungissa järjestettiin Maailman vahvin mies -kilpailu vuonna 2006.


title: Sanya

text: Aiemmin prefektuuritason kaupungissa ei ollut piirikuntatason alueita, vaan kaupunki jakautui suoraan kuuteen suurkuntaan. Vuonna 2015 lähtien kaupunki jakautuu neljään piirikuntatason kaupunkipiiriin seuraavasti: Jiyang (吉阳区), Tianya (天涯区), Haitang (海棠区), Yazhou (崖州区).


title: Valais

text: Valais, virallisesti , , (puhekielessä , , , ) on kantoni Lounais-Sveitsissä. Vuoden 2016 lopussa kantonissa oli 339 176 vakinaista asukasta. Valais’n pääkaupunki on Sion ().


title: Valais

text: Valais rajoittuu lännessä Ranskaan, etelässä Italiaan, idässä Ticinon ja Urin kantoneihin sekä pohjoisessa Bernin ja Vaudin kantoneihin sekä Genevenjärveen.


title: Valais

text:
Rhône-joki (, paikallisesti Wallisissa ) hallitsee Valais'n kantonia, sillä koko kantoni – lukuun ottamatta pieniä alueita Simploninsolassa ja Gemmipass-solassa – sijaitsee Rhônen ja sen sivujokien laaksoissa. Rhône saa alkunsa Valais'n koillisnurkasta, Rhônen jäätiköltä, ja virtaa halki kantonin Genevenjärveen. Asutus on suurelta osin keskittynyt Rhônen laakson pohjalle, joka on suhteellisen tasainen ja sijaitsee noin 0,5 km meren pinnan yläpuolella: (Genevenjärvi 372 m – Brig 680 m).
Rhônen merkittävimmät sivujoet Valais'n alueella ovat oikeanpuoleisella rannalla Massa, Lonza ja Dala sekä vasemmalla rannalla Saltina, Vispa, Navisence, Borgne, Drance ja Trient.


title: Valais

text: Valais’n luonnonjärvet ovat pieniä ja niitä on vähän: suurin järvi, Genevenjärven jälkeen, on Daubensee (0,6 km²). Vesivoimavarastoiksi rakennetut patojärvet ovat isompia: suurin on Lac des Dix (4,0 km²).


title: Valais

text:
Valais'n pohjoisrajana ovat Bernin Alpit ja etelärajana Valais'n Alpit. Monet Sveitsin korkeimmista vuorista sijaitsevat Valais'ssa, kuten muun muassa:
Unescon maailmanperintökohde, vuoristo- ja jäätikköalue Sveitsin Alpit Jungfrau-Aletsch sijaitsee suurelta osin Valais'ssa.


title: Valais

text:
Yhteydet kantonin ulkopuolelle ovat olleet pitkään hankalia. Parhaat kulkumahdollisuudet ovat olleet länteen suhteellisen matalien solien ja luonnollisesti Genevenjärven kautta:
Näissä solissa on nykyään tie. Historiallisia kulkureittejä - ilman nykyaikaista tietä - on muitakin. Ne ovat nykyään lähinnä retkeilyreittejä:


title: Valais

text: Alpit vaikuttavat Valais'n säähän merkittävästi, sillä korkeat vuoret ohjaavat ilmavirtauksia. Valais'ssa onkin usein muusta Sveitsistä poikkeava sää. Erityisesti Alpit vaikuttavat sademääriin: Rhônen laaksossa sataa vuosittain noin puolet siitä, mitä Pohjois-Sveitsin alangoilla ja jopa vain neljäsosa siitä, mitä Valais'n vuorilla sataa. Rhônen laaksossa, Sionissa, sekä Vispan laaksossa, Zermattissa, vuotuinen sademäärä on noin 600 mm. Isossa Sankt Bernhardin solassa sademäärä on noin 2 300 mm.


title: Valais

text: Paikkakuntakohtainen lämpötila riippuu selvästi korkeudesta. Lumiraja on talvikuukausina joulu-helmikuussa tyypillisesti 1 200-1 500 metrissä, alempana lumisateet ovat satunnaisempia. Zermattissa (1 638 mpy.) talvi kestää yleensä useita kuukausia, Sionissa (482 mpy.) lunta on satunnaisesti ja Isossa Sankt Bernhardin solassa (2 472 mpy.) talvi kestää jopa 7 kuukautta. Heinäkuun keskilämpötila Sionissa on noin +19 °C, Zermattissa +12 °C ja Isossa Sankt Bernhardin solassa +5 °C. Korkeuden vaikutus kesäajan keskilämpötilaan on näin ollen noin 0,6–0,7 °C 100 metriä kohti. Föhntuuli on vuoristosäähän liittyvä erikoisuus. Se tuo erityisesti syksyisin ja keväisin Valais'hin etelästä Alppien yli erittäin lämmintä ilmaa.


title: Valais

text: Roomalaiset valloittivat Valais'n alueen vuonna 25 eaa. ja liittivät alueen Reetian provinssiin. 400-luvulla burgundit ottivat Ala-Valais'n hallintaansa. Ylä-Wallis siirtyi alemannien vaikutuspiiriin. Vuonna 999 Valais'n kreivikunta siirtyi Sionin ruhtinaspiispalle. 1500-luvun loppupuolella Ylä-Valais'n talonpoikaisjoukot valloittivat Ala-Valais'n ja hallitsivat aluetta vuoteen 1798. 1500-luvulta alkaen maallinen hallintovalta ja kirkollinen valta ovat olleet Valais'ssa erillään.


title: Valais

text: Napoleon I valloitti nykyisen Sveitsin alueen vuonna 1798 ja julisti Valais'n alueen Helvetian tasavallan osaksi vuonna 1802 sekä Simplonin departementiksi vuonna 1810. Vuonna 1815 Valais liittyi 22. kantonina Sveitsin valaliittoon. Kantonin nykyinen perustuslaki on vuodelta 1907.


title: Valais

text: Valais on yksi Sveitsin valaliiton (valtioliiton) 26:sta kantonista. Kantonin ylin päättävä hallintoelin on parlamentti, "Suuri neuvosto", (, ), johon valitaan neljän vuoden välein 130 edustajaa ja varahenkilö kullekin. Suuren neuvoston toimintaa johtaa kolmihenkinen puheenjohtajisto (, ). Vuoden 2013 vaaleissa valituksi tuli edustajia 10 ryhmästä, joista kaikki, Vihreitä lukuun ottamatta, toimivat omalla kielialueellaan. Vaalien äänestysprosentti oli 67.


title: Valais

text: Kantonin toimeenpaneva elin on 5-henkinen hallitus (, ).


title: Valais

text: Kantonin ylin tuomioistuin on Sionissa sijaitseva kantoninoikeus (, ). Alueellisia alioikeuksia (, ) on 9 kpl. Ne on määritelty hallintoalueittain.


title: Valais

text: Valais koostuu 134 kunnasta (tilanne 1.1.2014), jotka muodostavat 14 hallintoaluetta (, ).


title: Valais

text: Valais'n suurimmat kaupungit ovat (tilanne 31.12.2012):


title: Valais

text: Valais on virallisesti kaksikielinen kantoni. Kantonin enemmistökieli on ranska, jota puhuu 63 % kantonin vakituista asukkaista (tilanne vuonna 2000). Saksankielisiä on 28 %, italiankielisiä 2 %, portugalinkielisiä 3 % ja muun kielisiä 4 %. Kielialueet ovat selkeät: Ylä-Wallisin alueella (Brig, Goms, Leuk, Raron, Visp) saksankielisten osuus on yli 90 % ja vastaavasti Keski- ja Ala-Valais'n alueella ranskankielisten osuus on keskimäärin noin 90 %. Noin 80 % väestöstä on katolisia.


title: Valais

text: Matkailu on Valais'n tärkein elinkeino. Hotelli- ja ravintolatoiminta työllisti vuonna 2013 suoraan yli 10 % työssäkäyvistä kantonilaisista ja lähes kolme kertaa niin paljon kuin maatalous. Vuonna 2001 tehdyn selvityksen mukaan Valais'n bruttokansantuotteesta 25 % (3,0 miljardia CHF) syntyy matkailussa tai siihen liittyvissä toiminnoissa. Matkailu työllistää suoraan tai välillisesti 27 % eli noin 30 000 kantonilaista. Kantonin hotelleissa, lomahuoneistoissa ja -asunnoissa sekä retkeilymajoissa ja leirintäalueilla on vuosittain yhteensä noin 17 miljoonaa yöpymistä. Näistä on lomahuoneistoissa 7,7 miljoonaa ja leirintäalueilla 0,8 miljoonaa. Hotelliyöpymisiä oli vuonna 2008 4,6 miljoonaa eli runsas neljännes kaikista matkailuyöpymisistä. Hotelliöistä runsas puolet (2,6 miljoonaa) on ulkomaisia. Ulkomaisia matkailijoita tulee eniten Saksasta ja Isosta-Britanniasta. Merkittävimpiä matkailu- ja urheilukeskuksia ovat:


title: Valais

text: Valais'ssa on 94 kpl vesivoimalaitoksia, joiden maksimigeneraattoriteho on vähintään 300 kW. Lisäksi Valais'n lähikantoneissa sekä Ranskan puolella on 3 voimalaitosta, joiden tuotanto perustuu osittain Valais'n vesiin. Valais'laisen vesivoiman yhteenlaskettu maksimiteho on 4 642 MW ja vuosittain tuotettu energiamäärä keskimäärin 9 594 GWh. Neljä voimaloista on pumppuvoimalaitoksia, joiden generaattoriteho on yhteensä 177 MW ja pumpputeho yhteensä 75 MW. Lisäksi kantonin alueella on 13 "puhdasta" pumppauslaitosta (ilman generaattoria), joilla siirretään vettä ylempiin vesialtaisiin. Näiden laitosten yhteenlaskettu maksimimoottoriteho on 285 MW.


title: Valais

text: Valais'n vanhin käytössä oleva vesivoimalaitos on rautatieyhtiö-SBB:n omistama Massabodenin 7 MW voimala vuodelta 1899 . Suurin on Bieudronin 1 260 MW laitos, joka valmistui vuonna 1999. Bieudron on osa Grande Dixence -padon vesijärjestelmää. Sen putouskorkeus on noin 1,9 kilometriä ja rakennevirtaama 75 m³/s.


title: Valais

text: Valais'n vesivoiman tuotanto on noin neljännes koko maan vesisähkön tuotannosta (36 TWh v. 2007) ja kuudennes koko maan sähkön kulutuksesta (64 TWh v. 2007 ).


title: Valais

text: Metalli- ja kemianteollisuus ovat merkittäviä työllistäjiä. Valais'n teollisuus perustuu paljolti 1900-luvun alkupuoliskolla rakennettuun vesivoimaan. Sähkön siirtäminen kauas oli tuonaikaisella siirtotekniikalla hankalaa, jopa mahdotonta. Näin ollen energia oli käytettävä hyväksi lähellä tuotantopaikkaa.


title: Valais

text: Alumiinin tuotanto alkoi vuonna 1908 Aluminium Industrie Aktien Gesellschaftin (AIAG) tehtailla Chippisissä. Alumiinisulatto oli myös Martignyssä. Parhaimmillaan vuosisadan alussa Valais tuotti parikymmentä prosenttia maailman alumiinista. Valais'n viimeinen alumiinisulatto Stegissä suljettiin vuotta 2006. Valais'ssa on edelleen alumiinin jalostuslaitoksia.


title: Valais

text: Kemianteollisuuden synty muistuttaa alumiiniteollisuuden syntyä: Lonza-yhtiö rakensi Gampelin vesivoimalaitoksen yhteyteen karbiditehtaan, josta alkoi valais'laisen kemianteollisuuden historia. Kemianteollisuus työllistää kantonissa noin 4 000 henkilöä (tilanne vuonna 2000). Lonzan osuus tästä on yli puolet.


title: Valais

text: Maatalous työllistää noin 4 prosenttia valais’laisista (tilanne vuonna 2013). Tärkeimmät eläinlajit ovat naudat ja lampaat. Maastonmuotojen ja vuoristoisen maapohjan takia viljanviljely ja metsätalous on vähäistä. Viininviljely tärkein yksittäinen maatalouden alue: Valais'ssa tuotetaan viinejä vajaat 40 % koko maan vuosittaisesta noin 100 miljoonan litran tuotannosta. Valkoviinirypäleistä viljellyin lajike on ikivanha Chasselas, jota Valais’ssa kutsutaan "Fendantiksi". Punaviineistä viljellyin on Pinot Noir.


title: Valais

text: Ylä-Valais’ssa Brigin länsipuolella Natersin kunnan Mundin kylässä viljellään maustesahramia, jonka luoteista kuivataan maustetta, Mundin sahramia ().


title: Valais

text: Maantiet ja rautatieyhteydet muodostavat kantonin liikenneverkon rungon. Maayhteyksiä on täydennetty kymmenillä köysiradoilla kyliin ja matkailukeskuksiin. Lentoyhteydet ovat vaatimattomat. Lähin iso, kansainvälinen lentoasema on Genevessä.


title: Valais

text: Sionissa on Valais’n ainoa matkustajalentoasema, joka oli vuoteen 2017 asti myös yksi Sveitsin ilmavoimien tukikohdasta. Vaatimattomampi lentokenttä on Raronissa ja Münsterissä. Helikopterikenttiä on neljä. Lisäksi vuoristossa on toistakymmentä lentopaikkaa.


title: Valais

text: Sionin lentoasemalle tuli tai sieltä lähti vuonna 2010 yhteensä 72 reittilentoa ja 20 tilauslentoa, joilla oli yhteensä 3 912 matkustajaa .


title: Valais

text: Rautatieyhteyksien rakentaminen 1800-luvun lopulla ja 1900-luvun alussa mullisti kulkumahdollisuudet Valais’ssa.


title: Valais

text: Rautateillä on edelleen suuri merkitys sekä Valais’n sisäisessä liikenteessä että yhteyksissä muualle. Rautatieyhteyksiä on myös kehitetty viime vuosikymmeninä: Furkan pohjatunnelin käyttöönotto vuonna 1982 ja erityisesti Lötschbergin pohjatunnelin käyttöönotto vuonna 2007 nopeuttivat junayhteyksiä Valais’hin merkittävästi. Matkailijoista noin neljännes saapuu kantoniin rautateitse, hotelliasukkaista jopa yli 40 %.


title: Valais

text: Valais’n rautatieosuudet ovat:


title: Valais

text: Simplon–Lötschberg-yhteys on tärkeä tavarankuljetusreitti Italian ja Saksan välillä. Valais'sta on suorat kansainväliset junayhteydet mm. Milanoon, Pariisiin, Amsterdamiin ja Hampuriin. Maan sisäisiä suoria yhteyksiä on eri puolille Sveitsiä, mm. Geneveen, Berniin, Baseliin, Zürichiin ja Sankt Moritziin. Rautatieliikenteen solmuasemia Valais'ssa ovat Brig, Visp, Martigny ja Monthey.


title: Valais

text: Maantieyhteydet kantonin ulkopuolelle – lännen suuntaa lukuun ottamatta – ovat hankalat, sillä solatiet ovat hitaita ja ne on useasti suljettava talven aikana. Ongelmaa on pyritty ratkaisemaan tunnelien avulla: Ison Sankt Bernhardin solan ali on rakennettu maantietunneli (Sankt Bernhardin tunneli). Lisäksi rautatietunnelien kautta on säännöllinen autojunaliikenne etelään (Brigistä Italiaan), itään (Oberwaldista Uriin) ja pohjoiseen (Goppensteinista Bernin kantoniin). Maantieyhteydet ovat nopeutuneet, kun Rhônen laakson pohjalla kulkevaa eurooppatietä E62 (valtatie N9) on muutettu moottoritieksi (Autobahn A9). Rakennustyöt ovat kesken.


title: Valais

text: Valais'ssa on yhteensä 600 köysirataa, joiden kuljetuskapasiteetti on 465 000 matkustajaa tunnissa. Suuri osa köysiradoista on laskettelukeskuksissa, mutta merkittävä määrä tarkoitettu tavarankuljetukseen tai on osa julkisen liikenteen järjestelmää . Maailman pisin kiskoköysirata (funikulaari) kulkee Sierrestä Montanaan.


title: Valais

text: Viinien lisäksi Valais tunnetaan lehmänmaidosta tehdyistä raclette-juustoista ja -ruuista. Valais’laiset lihajalosteet, maustettu kuivaliha (, ), vähärasvainen kuivaliha (, ) ja kuivattu pekoni (, ) ovat nimisuojattuja tuotteita.


title: Valais

text: Viinin mäskin lisäksi viinaa tehdään muun muassa aprikooseista ja päärynöistä. Aprikoosiviina "Apricotine AOP" ja päärynäviina "Eau-de-vie de poire du Valais AOP" ovat nimisuojattuja juomia.


title: Valais

text: Valais'ssa on luontaiset edellytykset erityisesti talviurheilulle. Crans-Montana on suosittu alppihiihtokeskus, jossa on vuosittain Alppihiihdon maailmancupin kilpailuja. Alppihiihdon maailmanmestaruuskilpailut 1987 pidettiin Crans-Montanassa, jossa on myös Alppihiihdon maailmanmestaruuskilpailut junioreille 2011 . Jääkiekkojoukkueet HC Sierre ja EHC Visp pelaavat maan toiseksi korkeimmalla tasolla National League B:ssä.


title: Valais

text: Jalkapallojoukkue FC Sion pelaa maan korkeimmalla tasolla Axpo Super League:ssa. Montheyssä pelaa koripallon ylimmän sarjan (Ligue Nationale de Basket) joukkue BBC Monthey .


title: Valais

text: Golfia pelataan useissa Valais'n matkailukohteissa. Crans-Montanan maine huippu-urheilukohteena perustuu paljolti golfiin, jota on pelattu Crans-sur-Sierressä 1930-luvulta alkaen. Omega European Masters -turnaus ("Sveitsin avoimet") on yksi Euroopan arvostetuimmista ammattilaisgolfin turnauksista.


title: Valais

text: Curlingin vuoden 2010 maailmanmestaruuskilpailut pidettiin Champéryssä ja Montheyssä.


title: Valais

text: Kuuluisia valais'laisia urheilunimiä ovat muun muassa Sepp Blatter, Philippe Clerc, Roland Collombin, Didier Défago, Gianni Infantino, Johnny Leoni, Ludovic Magnin, Corinne Rey-Bellet, Karin Roten, Heidi Zurbriggen, Pirmin Zurbriggen ja Silvan Zurbriggen.


title: Okariina

text: Okariina eli okariino on astiahuilu, joka eroaa puupuhallinsoittimista siten, että se on umpinainen, ja näin ollen ääni syntyy hiukan eri tavalla. Se on yksi maailman vanhimmista soittimista. Keski- ja Etelä-Afrikan heimot käyttivat astiahuiluissaan omia virityksiään erottuakseen. Nykyaikainen okariina (okariino) on keraaminen, mutta jotkut valmistajat tekevät myös muovisia, puisia, lasisia ja metallisia soittimia. Muodoltaan okariina on suljettu kammio, jossa on sormille tavallisimmin neljästä kahteentoista reikää, ääniaukko ja puhallusaukko.


title: Okariina

text: Astiahuilu, josta okariina on periytynyt, saattaa olla jopa 12 000 vuotta vanha soitin. Se oli tunnettu jo kivikaudella ja vanhoissa korkeakulttuureissa kaikkialla maailmassa.


title: Okariina

text: Toisin kuin esimerkiksi huilun tai nokkahuilun, okariinan tuottaman äänen korkeus ei riipu puhalletun ilman kulkemasta matkasta. Sen sijaan äänenkorkeuteen vaikuttaa kammion avonaisen pinta-alan ja tilavuuden suhde. Sen vuoksi äänen vireeseen vaikuttaa enemmän aukkojen koko kuin niiden sijainti.


title: Okariina

text: Puhallettava ilmavirtaus saa okariinan kammion resonoimaan, jolloin kammio tuottaa siniääntä muistuttavan äänen. Okariinalla ei siten voi soittaa huiluääniä, eli puhallusvoimalla soittimen äänialaa ei voi laajentaa. Sen sijaan intonaatioon puhallusvoima vaikuttaa merkittävästi. Soittaessa äänenkorkeutta voi vaihdella sulkemalla ja avaamalla sormiaukkoja joko osittain tai kokonaan.


title: Okariina

text: Jotkin okariinanvalmistajat ovat laajentaneet soittimen äänialaa tekemällä kaksi- tai kolmekammioisia okariinoja (joista englanniksi usein käytetään yksinkertaisesti nimiä "double" ja "triple"). Kammiot on viritetty soimaan esim. oktaavin tai desiimin välein. Jokaisella kammiolla on oma puhallusaukkonsa, ja puhaltamalla useampaan aukkoon samanaikaisesti on mahdollista soittaa myös harmonioita.


title: Kukkopilli

text: Kukkopilli eli savikukko on Euroopassa tunnettu savesta valmistettu linnun muotoinen, huilunkaltainen pilli. Puhallusaukko on pyrstössä, sointiaukko voi olla alapuolella (alasärmäinen) tai yläpuolella (yläsärmäinen). Tällainen pilli tuottaa yhden soivan äänen, jonka korkeus riippuu sisätilan koosta. Linnun kyljissä tai rinnassa on usein 1-4 sormiaukkoa, jolloin voidaan tuottaa useampia sävelkorkeuksia. Mikäli reiät on viritetty siten, että voidaan soittaa kokonainen oktaaviala tai muu asteikko, puhutaan okariinasta. Sekä okariina että kukkopilli ovat astiahuiluja.


title: Kukkopilli

text:
Suomessa tunnetuimmat kukkopillit on valmistettu Muolaan kunnan Kyyrölässä 1900-luvun alkupuolella. Kyyröläisten savityön taidot olivat peräisin Venäjältä.
Monenkirjavat käki- ja kukkopillitkin olivat alkujaan käyttöesineitä, lasten leluja. Myöhemmin, sodan jälkeen, niistä tuli kotien keräilyn kohteita ja hyllyjen koristeita.


title: Vilhelm Bjerknes

text: Vilhelm Friman Koren Bjerknes (14. maaliskuuta 1862 – 9. huhtikuuta 1951) oli norjalainen fyysikko ja meteorologi, jonka tutkimustulokset vaikuttivat suuresti päivittäiseen sään ennustamiseen. Monet pitävät häntä yhtenä nykyaikaisen säänennustamisen ja meteorologian isistä . Hän oli perustamassa ns. Bergenin koulua, joka kehitti norjalaisen rintamamallin, jolla kuvataan keskileveysasteiden liikkuvien matalapaineiden rakennetta ja kehitystä.


title: Vilhelm Bjerknes

text: Bjerknes osallistui jo nuorena isänsä matemaattisiin tutkimuksiin ja tutustui virtausfysiikkaan. Vuonna 1890 hänestä tuli Heinrich Hertzin assistentti. Vuonna 1895 hän pääsi professoriksi Tukholman yliopistoon. Siellä hän työsti kuvausta virtausfysikan ja termodynamiikan välisestä yhteydestä. Tämä on sekä meteorologian että meritieteen matemaattinen perusta.


title: Vilhelm Bjerknes

text: Bjerkenesin poika Jacob Bjerknes vaikutti myös meteorologian alalla, ja työskenteli aluksi isänsä tutkimusryhmässä.


title: Vilhelm Bjerknes

text: Norwegian Air Shuttle on maalauttanut Bjerknesin kuvan yhden Boeing 737-800 -koneensa pyrstöön.


title: Tourniquet

text: Tourniquet on yhdysvaltalainen, Los Angelesissa, Kaliforniassa vuonna 1989 perustettu kristillinen thrash metal -yhtye. Yhtye on julkaissut seitsemän albumia, kokoelmalevyn, ep:n, livealbumin, akustisen albumin, viisi musiikki-vhs:ää ja kolme musiikki-dvd:tä. Tourniquetin singlet ovat saavuttaneet ensimmäisen sijan tietyillä radiokanavilla, ja vuoden 2008 lehdistötiedotteensa mukaan yhtye on myynyt yli 300 000 levyä.


title: Tourniquet

text: Yhtyeen ainoa alkuperäisjäsen on rumpali Ted Kirkpatrick, joka myös kirjoittaa suurimman osan yhtyeen materiaalista. Hän saavuttaa usein kärkisijoituksia äänestyksissä, joissa valitaan parhaat metallimusiikin rumpalit. Yhtyeen nykyisessä kokoonpanossa ovat hänen lisäkseen laulaja Luke Easter, kitaristi Aaron Guerra ja basisti Steve Andino. Marty Friedman (ex-Megadeth) ja Bruce Franklin (Trouble) soittivat soolokitaraosuuksia Tourniquetin albumilla "Where Moth and Rust Destroy". Yhtye tunnetaan kannanotoistaan eläinten kaltoinkohtelua vastaan, ja jäsenet ovat olleet tästä haastatteluissa lehdissä kuten The Vegetarian Times, United Animal Nations ja Animals Agenda.


title: Tourniquet

text: Yhtyeen nimi tarkoittaa kiristyssidettä eli "kirurgista laitetta, joka pidättää verenvuotoa puristamalla verisuonta". Yhtyeen mukaan kiristysside on vertauskuva "eliniän kestävälle hengelliselle kehitykselle, jonka kautta Jumala voi ainoan poikansa Jeesuksen Kristuksen verisovituksella, kuolemalla ja ylösnousemuksella alkaa pysäyttää elämän läpi virtaamista tuntematta ja palvelematta Luojaamme. Hän on meidän Kiristyssiteemme."


title: Tourniquet

text: Tourniquetin perustivat vuonna 1989 Los Angelesissa, Kaliforniassa kitaristi Gary Lenaire, laulaja Guy Ritter ja rumpali Ted Kirkpatrick, joka oli aiemmin vuonna 1987 soittanut Trouble-yhtyeessä lyhyen aikaa. Tourniquet äänitti esikoislbuminsa "Stop the Bleeding" ja julkaisi sen Intense Records -levymerkillä vuonna 1990. "Stop the Bleeding" oli aikalaisittain hyvin uraauurtava albumi kristillisen thrash metalin kannalta ja keräsi yhtyeelle nopeasti vankan ihailijakunnan. Musiikkityyliltään se on 1980-lukulainen thrash metal -albumi falsettilauluineen. Tällä kokoonpanolla solisti Guy Ritter vastasi melodisemmasta laulusta, kun taas kitaristi Gary Lenaire tulkitsi aggressiivisemmat thrash metal -huutolaulut. Albumin äänityksissä soolokitarat soitti Mark Lewis. Myöhemmin yhtyeeseen liittyivät kitaristi Erik Mendez ja basisti Victor Macias. Tätä kvintettiä monet pitivät yhtyeen niin kutsuttuna klassisena kokoonpanona. Mendez ja Macias olivat mukana "Stop the Bleeding" -albumilta kuvatulla "Ark of Suffering" -musiikkivideolla, joka sisältää väkivaltaista videomateriaalia eläinkokeista ja eläinten pahoinpitelystä. Väkivaltaisen sisältönsä vuoksi videon näyttäminen kiellettiin Music Televisionilla, mutta sitä ennen video ehti saada kohtalaisesti lähetysaikaa. Musiikkivideo huomioitiin eri viestimissä kantaa ottavan sanomansa vuoksi.


title: Tourniquet

text: Vuonna 1991 Tourniquet äänitti huomattavasti modernimman albumin nimeltä "Psychosurgery". "Spineless"-kappaleella yhtye esimerkiksi kokeili rapcorea Anthraxin ja Faith No Moren tavoin – ennen kuin tyylilaji tuli suosituksi 1990-luvun lopulla. "Psychosurgery" toi entistä enemmän esille rumpali Kirkpatrickin farmasia-alan taustan sanoitusten lääketieteellisten kielikuvien puolesta ja kiinnostuksen taidemusiikkiin, jonka vaikutus on kuultavissa albumin kitarariffeissä. Jotkut kriitikot ovatkin kuvailleet albumia vertauksella, että se kuulostaa siltä kuin Slayer soittaisi Beethovenia. "Psychosurgery" julkaistiin Intense Records -levymerkillä kristillisille markkinoille ja Metal Blade Records julkaisi sen yleisille markkinoille. Näin albumi sai huomattavasti laajemman jakelun kuin "Stop the Bleeding", laajentaen yhtyeen ihailijakuntaa entisestään. Vuonna 1992 Tourniquet julkaisi musiikki-vhs:n nimeltä "Video Biopsy".


title: Tourniquet

text: Vuonna 1993 Tourniquet äänitti raskaimman, nopeimman, teknisimmän ja synkeimmän albuminsa "Pathogenic Ocular Dissonance". Laulaja Guy Ritter jätti yhtyeen sen äänitysten jälkeen koska ei pitänyt uudesta aggressiivisemmasta tyylistä. Monet ihailijat pitävät "Pathogenic Ocular Dissonancea" yhtyeen parhaana albumina: HM-lehden lukijat valitsivat sen lehden eräässä äänestyksessä 1990-luvun suosikkialbumikseen. "Psychosurgeryn" tavoin sekä Intense Records että Metal Blade Records julkaisivat albumista painokset. Uudeksi laulajaksi julkaisua seuranneella kiertueella ehti liittyä Luke Easter, joka oli aiemmin laulanut eräässä paikallisessa pop rock -yhtyeessä. Tourniquetin oli tarkoitus soittaa Milwaukee Metalfestissä 1993 mutta tapahtuman pääesiintyjä Deiciden Glen Benton esti yhtyeen osallistumisen, koska ei pitänyt ajatuksesta soittaa kristillisen yhtyeen kanssa. Tapaus toi Tourniquetille kuitenkin julkisuutta. Samana vuonna yhtye julkaisi ainoastaan Intense Recordsilla livealbumin "Intense Live Series, Vol. 2", joka sisältää yhtyeen coverin Troublen kappaleesta "The Tempter".


title: Tourniquet

text: Vuonna 1994 Tourniquet hylkäsi lääketieteelliset sanoitusteemansa ja yhtyeen tyyli vaihtui rennompaan hard rockiin – yhtyeen aiempia julkaisuja nimittäin yhdistää synkeä ja ilkeä tunnelma, joka vetosi moniin metalliharrastajiin. Tourniquet äänitti pian albumin "Vanishing Lessons", jonka kappaleesta tuli "Twilight" pieni listasuosikki valtavirran radiokanavilla. Vuoteen 1997 saakka yhtyeellä oli levytyssopimus ainoastaan Intense Recordsin kanssa. Erik Mendez jätti yhtyeen ennen albumin äänityksiä keskittyäkseen työhön perheyrityksessään. Kappaleesta "Bearing Gruesome Cargo" tuotettiin musiikkivideo, joka julkaistiin myöhemmin video-vhs:llä "Pushin' Broom" (1995).


title: Tourniquet

text: "Vanishing Lessonsin" jälkeen yhtye julkaisi ep:n "Carry the Wounded" (1995), jonka kevyisiin rockballadeihin oli monen ihailijan vaikea suhtautua. Samoihin aikoihin julkaistiin myös kokoelmalevy "The Collected Works of Tourniquet", jolle Tourniquet myös äänitti uudet kappaleet "The Hand Trembler" ja "Perfect Night for a Hanging". Ne olivat monien mielestä yhtyeen raskaimmat kirjoittamat kappaleet.


title: Tourniquet

text: Vuonna 1996 Gary Lenaire jätti Tourniquetin perustaakseen Guy Ritterin kanssa hard rock -yhtyeen Echo Hollow. Uudeksi kitaristiksi Tourniquetiin liittyi Aaron Guerra. Yhtyeen uusista raskaista kappaleista huolimatta Tourniquet äänitti vuonna 1997 kevyimmän albuminsa "Crawl to Chinan", joka julkaistiin Benson Records -levymerkillä. Albumi jakoi runsaasti mielipiteitä yhtyeen ihailijoiden sekä kriitikoiden joukossa. Ted Kirkpatrick oli tullut tunnetuksi tavastaan soittaa lähes jokaisessa Tourniquetin konsertissa rumpusoolon. Näistä suorituksista kootuista videotallenteista julkaistiin vhs "The Unreleased Drum Solos of Ted Kirkpatrick". Lopulta Victor Maciaskin jätti basistin paikan, ja Kirkpatrick jäi ainoaksi alkuperäisjäseneksi. Vuonna 1998 yhtye äänitti akustisia sovituksia kappaleistaan, jotka julkaistiin itsenäisesti albumilla "Acoustic Archives". Samana vuonna Tourniquet julkaisi musiikki-vhs:t "Guitar Instructional Video" ja "Tourniquet Live in California".


title: Tourniquet

text: Vuonna 2000 yhtye palasi lähemmäs alkuaikojensa teknistä thrash metal -tyyliä. Yhtye allekirjoitti taas levytyssopimuksen Metal Blade Recordsin kanssa ja julkaisi albumin "Microscopic View of a Telescopic Realm". Se sai hyvän vastaanoton viestimissä. Vuoden 2001 aikana Tourniquet julkaisi kolme ensimmäistä albumia uudelleenmasteroituina ja lisäkappaleiden kera Pathogenic Records -levymerkin alla, lukuun ottamatta "Pathogenic Ocular Dissonancea", josta myös Metal Blade Records otti painoksen "The Tempter" -lisäkappaleen kera. Vuonna 2002 Tourniquetiin liittyi basisti Steve Andino. Yhtyeen kokoonpano oli taas kykenevä konsertoimaan, kunnes Aaron Guerra lähti yhtyeestä henkilökohtaisista syistä.


title: Tourniquet

text: Vuonna 2003 Kirkpatrick, Easter ja Andino äänittivät seitsemännen studioalbuminsa "Where Moth and Rust Destroyn" sessiokitaristien Marty Friedman (ex-Megadeth) ja Bruce Franklin (Trouble) avustuksella. Samana vuonna Tourniquet julkaisi kaksi musiikki-dvd:tä: "Ocular Digitalin", joka sisältää kuvamateriaalia yhtyeen konsertistaan alankomaalaisilta Flevo-festivaaleilta vuodelta 2001 ja konsertin Escondidosta, Kaliforniasta vuodelta 1991; toinen musiikki-dvd oli "Circadian Rhythms – The Drumming World of ted Kirkpatrick", joka sisältää uudelleenjulkaistun "The Unreleased Drum Solos of Ted Kirkpatrick" -rumpuvideon lisäksi muita tallenteita Kirkpatrickin lukuisista rumpusooloista.


title: Tourniquet

text: Aaron Guerra kuitenkin palasi Tourniquetiin vuonna 2005 ja Tourniquet soitti jälleen konsertteja myös ulkomailla, Ruotsissa ja Sveitsissä. Ruotsin konsertista, viimeisiltä Bobfesteiltä (vuosina 1999–2005 kristillisen metallimusiikkikulttuurin keskeisimpiä tapahtumia) julkaistiin vuonna 2006 musiikki-dvd "Till Sverige Med Kärlek".


title: Tourniquet

text: Vuonna 2008 yhtye kertoi helmikuun lopun lehdistötiedotteessaan, että se on tällä hetkellä ilman levytyssopimusta ja aikoo mahdollisesti äänittää uuden albumin riippumattomana, omakustanteisesti.


title: Tourniquet

text: 22. helmikuuta 2010 Blabbermouth.net uutisoi, että Tourniquet äänittää uuden albumin tuottajanaan maineikas Neil Kernon (mm. Queensrÿche, Dokken, Judas Priest, Cannibal Corpse, Nile, Kansas). Yhtye lisäsi: "Aiomme julkaista sen heti kun se valmistuu myöhemmin tämän vuoden syksyllä." Kirkpatrick kertoi myös julkaisevansa sooloalbumit, joista toinen, "Ode to a Roadkill", on stoner metalia ja toinen, "In the Shadow of the Masters", klassista musiikkia rumpusoitolla. 10. marraskuuta 2010 yhtye ilmoitti yhteistyöstä Kickstarter.comin kanssa rahoittaakseen albumin äänityksen. Yhtye tarjosi erilaisia ihailijapaketteja jokaiselle, joka lahjoittaa albumin tavoiteltua budjettia varten. Uusi albumi "Antiseptic Bloodbath" ilmestyi vihdoin 2013.


title: Tourniquet

text: Ted Kirkpatrick aloitti uuden Kickstart-kampanjan uuden sooloprojetin "The Tourniquet Ark: Onward to Freedom" nimissä. "Onward to Freedom" julkaistiin Tourniquetin nimen alla 2014. Levy sisältää aiempaa raskaampia osuuksia örinälauluineen ja on myös muutenkin vaihteleva useine vierailijoineen sekä laulu- että soittopuolella. Kantavana teemana tälläkin levyllä on eläinten oikeudet.


title: Tourniquet

text: Tourniquetin varhaiset albumit ovat tyyliltään teknistä thrash metalia ja tunnelmaltaan synkeitä. Soitto on teknisesti tarkkaa, sillä rumpali Ted Kirkpatrick tunnetusti soittaa itsekin kitaraosuuksia silloin, kun hänen mielestään muiden jäsenten soitto ei ole tarpeeksi tarkkaa. Kirkpatrick luo rumputyöskentelyllään usein polyrytmejä ja erikoisia, teknisiä kaavoja. Tourniquetista sanotaan, että sen tyypillisellä kappaleella on enemmän kitarariffejä, kuin mitä muut yhtyeet tavallisesti kirjoittavat koko uransa aikana. Vaikka ensimmäisen albumin tyylissä on vaikutteita 1980-luvun speed metalista, jo sillä on kuultavissa yhtyeen tavaramerkiksi muodostunutta tyyliä, joka yhdistää taidemusiikkivaikutteita kitarariffeihin. Tämä vaikutus kuuluu erityisen selkeästi albumeilla "Psycho Surgery" ja "Pathogenic Ocular Dissonance". Pääasiallinen lauluntekijä Kirkpatrick mainitsee Beethovenin, Bachin sekä muita taidemusiikinsäveltäjiä vaikuttajikseen. Vaikka varhaisella tuotannolla on myös progressiivisia aineksia, esimerkiksi "Pathogenicin" kappaleella "The Skeezix Dilemma", myöhemmillä julkaisuilla "Microscopic View of a Telescopic Realm" ja "Where Moth and Rust Destroy" on enemmän vaikutteita progressiivisesta metallista. Alun perin Guy Ritter lauloi melodisemmat kohdat ja Gary Lenaire taas hyökkäävät huutolaulut. Vaikka Luke Easteria pidetään pätevänä laulajana, hänellä on kapeampi ääniala kuin monioktaavilla Guy Ritterilla. Hard rock -kaudellaan yhtyeen tyyli oli rennompaa, ja vuoden 1994 "Vanishing Lessons" esitteli vaikutteita ajalle suositusta groove metal -tyylistä. "Crawl to Chinan" tyyli on kokeellista, ja siinä on vaikutteita vaihtoehtorockista.


title: Tourniquet

text: Tourniquetin sanoitusten aiheet ovat laaja-alaisia: Teemat vaihtelevat Vanhan testamentin vertauskuvista ja opetuksista lääketietellisiin kielikuviin ja Edgar Allan Poe -tyyppiseen kuvaavaan kauhukirjallisuuteen. Taidemusiikin ja kauhuvaikutteiden vuoksi yhtye on kehittänyt itselleen sloganin "Beethoven kohtaa Frankensteinin". Lääketieteellisillä kielikuvilla käsitellään usein yhteiskunnallisia ongelmia. Kappale "Ark of Suffering" albumilta "Stop the Bleeding" sai huomiota ottamalla kantaa eläinten kaltoinkohteluun raamatullisesta näkökulmasta. "Ruminating Virulence" albumilta "Pathogenic Ocular Dissonance" tarjoaa toivoa pahasti vammautuneille. "Twilight" albumilta "Vanishing Lessons" taas puhuu vanhusten halveksunnasta.


title: Tourniquet

text: Yhtye on myynyt yli 300 000 albumia. Tourniquet on esiintynyt Yhdysvalloissa, Kanadassa, Norjassa, Alankomaissa, Tanskassa, Ruotsissa, Brasiliassa ja Puerto Ricossa. Osa yhtyeen musiikista on saanut huomiota viestimissä. Musiikkivideo "Ark of Suffering" -kappaleesta sai lähetysaikaa Music Televisionilla ja sai huomiota kannanotostaan eläinten kaltoinkohtelua vastaan. Yhtye on tuonut kantansa esiin julkisesti, ja on tehnyt haastatteluja aiheesta lehdissä kuten Vegetarian Times, Journal of the United Animal Nations, Animal’s Agenda, PETA (People for the Ethical Treatment of Animals) ja monissa muissa eläinsuojelua käsittelevissä julkaisuissa. Tourniquet tunnetaan musiikillisesti taitavana ryhmänä, ja tietyt kriitikot pitävät yhtyettä taitavampana kuin monia muita alansa esittäjiä. Yhtyeen jäsenistä on kirjoitettu eri musiikkilehdissä. Esimerkiksi Kirkpatrickista on kirjoitettu lehdissä Modern Drummer sekä Drums ja Aaron Guerraa on haastateltu lehdissä Guitar World sekä Guitar for the Practicing Musician.


title: Tourniquet

text: Yhtye on saanut yleisten viestimien kriitikoilta kiitosta "älykkäästä musiikistaan" ja siitä, että se käsittelee kristilliä aiheita "arvokkaasti" ja "ilman väsyttävää hihhulointia". Soundi-lehden arvostelija Antti Mattila kirjoitti "Microscopic View of a Telescopic Realm "-albumista, että "Tourniquet ei julista, vaikka se uskovaiseksi tunnustautuukin. Se ei ole ilosanoman soihdunkantaja valmiiden oppien muodossa, vaan sen tarkoituksena on saada ihmiset ajattelemaan. Siinä se onnistuukin kiihkottomilla, älykkäillä sanoituksillaan." Yhtyeen musiikki on saanut myönteisen vastaanoton. Korroosio.fi-sivuston kriitikko Jukka Korkiamäki kirjoitti, että "bändi on julkaissut monta laadukasta levyä, jotka mielestäni edustavat tämän lyriikallisen suuntauksen (kristillisen metallin) parhaimmistoa, ainoana poikkeuksena kaoottinen kolmas kiekko, joka kantaa nimeä "Pathogenic Ocular Dissonance"." "Where Moth and Rust Destroyn" Korkiamäki sanoi olevan "Tourniquetin hiotuin ja tasaisin levy sitten "Vanishing Lessonsin"", kun taas "Microscopic View of a Telescopic Realm" oli hänen mielestään "ihan hyvä albumi, mutta kärsi kovasti hajanaisuudesta, kemian puutteesta ja soundien satunnaisesta köykäisyydestä".


title: Batman Vengeance

text: Batman Vengeance on Ubisoft Montrealin kehittämä ja Ubisoftin julkaisema Batmanin maailmaan sijoittuva toimintapeli. Peli julkaistiin kaikille ajankohtaisille pelialustoille; ensin PlayStation 2:lle lokakuussa 2001 ja viimeisenä Microsoft Windowsille toukokuussa 2002.


title: Pikku-Berliini

text: Pikku-Berliini on nimitys, jota jatkosodan aikana käytettiin joistakin Suomen alueella sijainneista saksalaisista tukikohdista. Suurin "Pikku-Berliini" sijaitsi Oulussa, mutta samalla nimellä kutsuttuja varuskuntia oli muun muassa Kemissä, Torniossa ja Turussa.


title: Pikku-Berliini

text: Oulussa saksalaiset rakensivat suurimman varuskunta-alueensa Tuiraan, 500 metriä rautatieasemalta, Kuivasjärven tien varteen. Vuonna 1941 saksalaisten toiminta rajoittui Toppilan satamaan. Keväällä 1942 saksalaiset päättivät rakentaa huoltokeskuksen, koska Toppilasta oli tulossa heidän tärkein satamansa Suomessa. Aluetta laajennettiin jatkuvasti, lopulta 64 hehtaarin suuruisella alueella oli rakennuksia lähes 300 kappaletta, yhteispinta-alaltaan noin 50 000 m. Tukikohta oli SS-divisioona Nordin huolto- ja koulutuskeskus," Waffen-SS Finnland Stützpunkt IV". Koulutuskeskuksessa palveli noin 2 500 miestä.


title: Pikku-Berliini

text: Alueelta löytyi huoltokeskus, koulutusosasto, kenttäsairaala, hevossairaala, autovarikko, sotapoliisiosasto ja ilmatorjuntapatteristo. Huoltokeskuksen päällikkönä toimi pisimmän ajan huoltokomendantti Obersturmbannführer Brechling.


title: Pikku-Berliini

text: Alueen itäreuna oli nykyisen Kemintien kohdalla, etelässä se rajautui rautatiehen, pohjoisessa nykyiseen Simpsintiehen ja lännessä Topeliuksenpuiston silloisiin metsiin. Toivontien tienoilla oli sotasairaala, "Deutsche Kriegslazarett Oulu": 16 parakkia, joista suurin osa oli yhdistetty katetulla yhdyskäytävällä. Puisten rakennusten palovaaran vuoksi yhdyskäytävät oli panostettu: tulipalon sattuessa ne voitiin räjäyttää palon leviämisen estämiseksi. Nykyisen Kemintien varsi oli huoltoaluetta. Kasarmialue oli pohjoisessa huoltoalueen ja sotasairaalan välissä, nykyisen Varsitien tienoilla. Alueen keskustassa oli laaja varastoalue ja nykyisen Betonimiehenkadun alue toimi asuntoalueena.


title: Pikku-Berliini

text: Ennen Lapin sodan taisteluiden puhkeamista saksalaiset luovuttivat salaisen vetäytymissopimuksen mukaisesti alueen suomalaisille ja vetäytyivät pohjoiseen. Luovutusta edelsi kiivas miehistön ja erityisesti materiaalin evakuointivaihe Tuiran rautatieasemalta ja Toppilan satamasta. Satamasta rahdattiin nelinkertainen määrä lastia päivässä tavanomaiseen lastauskykyyn verrattuna. Lastaukseen omien joukkojensa avuksi saksalaiset tuottivat sotavankeja, ja palkkasivat paikallista väestöä, jopa lomalla olleita suomalaisia sotilaita. Saksalaiset tiesivät ettei kaikkea tavaraa saada lastattua määräaikaan mennessä, joten valvonta oli lepsua ja tavaran hävikki suuri paikallisten verottaessa rahtia. Pikku-Berliinin alue luovutettiin suomalaisille 14. syyskuuta 1944. Saksalaisilta jäi Pikku-Berliiniin, Tuiran rautatieasemalle ja Toppilan satamaan runsaasti tavaraa, josta siviilit ehtivät ottaa osansa.


title: Pikku-Berliini

text: Ainoa Pikku Berliinistä jäljelle jäänyt rakennus on entinen Tuiran sivupaloasema, joka rakennettiin alkujaan saksalaisten upseerikerhoksi. Alppilan kaupunginosan nimi, sekä kadunnimet "Alppitie" ja "Tirolintie" juontuvat saksalaisajoilta. Nimitys johtui Dietlin vuoristodivisioonien "alppijääkäreiksi" kutsutuista joukoista.


title: Pikku-Berliini

text: Oulun kaupunginvaltuuston jäsenet Anne Enojärvi, Olli Immonen, Jenna Simula, Anne Snellman, Vaili Jämsä-Uusitalo, Sebastian Tynkkynen, Juha Vuorio, Veijo Väänänen tekivät 29. huhtikuuta 2013 valtuustoaloitteen siitä, että Oulu-Koillismaan pelastuslaitoksen käytöstä vapautuva Tuiran paloasema, joka käsittää Pikku-Berliiniin rakennetun upseerikerhon, muutetaan Pohjolan sotamuseoksi, jonne tuodaan Pohjois-Pohjanmaan museon kokoelmista puolustusvälineitä, jotka kertovat saksalaisten joukkoyksiköiden Suomessa olosta 1940-1945.


title: Pikku-Berliini

text: Jatkosodan aikana saksalaiset perustivat myös Vaakunakylän varuskunta-alueen lähelle Hietasaareen johtavaa rautatiesiltaa.


title: Pikku-Berliini

text: Tornion Pikku-Berliiniksi sanotaan Tornion rautatieaseman lähellä ollutta saksalaisten elintarvike-, ammus- ja muiden tarvikkeiden varastoaluetta. Saksalaiset vuokrasivat tätä varten maata 24,4 ha Valtion Rautateiltä ja Tornion kaupungilta. Varastoaluetta alettiin rakentaa 1942 ja pistoraide sinne rakennettiin 1943. Varastoalueeseen kuului 24 isoa ja 10 pienempää varastorakennusta, muutama muu rakennus ja majoitusalue.


title: Pikku-Berliini

text: Pikku-Berliini joutui sotanäyttämöksi ja suomalaiset valloittivat sen 1944 Lapin sodan alkuvaiheessa Tornion maihinnousun yhteydessä. Suomalaisjoukkojen hyökkäyksen jatko vaarantui kun rintamajoukot löysivät saksalaisilta jääneet mittavat alkoholivarastot. Humalaisia oli niin paljon, että kaksi pataljoonaa menetti taistelukykynsä.


title: Pikku-Berliini

text: Nykyään Tornion Pikku-Berliini on Torpin kaupunginosaa, jossa on osin omakotiasutusta, kaupallista toimintaa ja pienteollisuutta.


title: Pikku-Berliini

text: Pikku-Berliini on myös ravintolan nimi Tornion keskustassa.


title: Pikku-Berliini

text: Turun Pikku-Berliini sijaitsi Iso-Heikkilässä Ruissalontien varrella nykyisen jätevedenpuhdistamon paikalla. Virallisesti parakkikylä oli nimeltään Frontleitstelle 20. Parakkileiriä ryhdyttiin rakentamaan kesällä 1942 ja jo vuoden loppuun mennessä leirin rakentaminen oli maksanut saksalaisille 25 miljoonaa Suomen markkaa. Leiri saatiin valmiiksi maaliskuussa 1943.


title: Pikku-Berliini

text: Alueelle rakennettiin noin 70 rakennusta, muun muassa varuskuntasairaala, kenttäpostiparakki sekä kirjastoparakki, jossa sijaitsi myös parturi. Alueella oli kolme ruokalaa sekä kanttiiniparakki. Berger & Co -kanttiinissa oli myös useita suomalaisia naisia tarjoilijoina. Suurin osa rakennuksista oli miehistöparakkeja, joihin voitiin majoittaa yhteensä nelisentuhatta miestä.


title: Pikku-Berliini

text: Parakkikylässä oli myös venäläisiä sotavankeja, vakituisempia luottovankeja oli 10–20. Alueella oli myös lokakuusta 1943 inkeriläisten vastaanottoleiri, joka oli saman vuoden loppupuolella joutui useiksi viikoiksi karanteeniin kulkutautivaaran takia.


title: Pikku-Berliini

text: Parakkileiri toimi Saksasta tuotujen sekä Lapista Saksaan lomalle lähtevien majoitus- , huolto- ja varustelukeskuksena.


title: Pikku-Berliini

text: Viimeisetkin saksalaiset yksiköt lähtivät Turusta 15. syyskuuta 1944 rauhallisesti. Lopullisesti Pikku-Berliini katosi 1950-luvulla Turun kaupungin aloitettua alueen jälleenrakentamisen.


title: Pikku-Berliini

text: Saksalaiset tiedustelivat Rovaniemen maastosta varuskunta-alueeksi sopivan paikan jo maaliskuun alussa 1941. Alue sijaitsi Ranuantien varressa, 8–11 kilometriä kauppalasta kaakkoon. Ranuantieltä kääntyi joelle päin kilometrin välein kolme saksalaisten rakentamaa leveää tieväylää, jotka johtivat Kursunkijärven ja Pöyliövaaran väliselle alueelle. Alue jakaantui kolmeen osaan: lähimpänä kauppalaa oli pääesikunta-alue ja majoitusrakennukset, keskellä laaja varastoalue, ja kolmantena syrjäisempi saksalaisten radioasema ja lähetysmasto, Lapplandsender. Varastoalueella sijaitsivat myös vartijoitten koiratarhat, erityisesti "Lapplandsenderin" alue oli tarkkaan vartioitu.


title: Pikku-Berliini

text: Aluksi aluetta käytettiin kauttakulkujoukkojen majoittamiseen: Rovaniemen läpi kulki toukokuuhun 1941 mennessä 13 000 saksalaissotilasta matkallaan Pohjanlahden satamista Norjaan. Kauttakulkua varten rakennettiin majoitustilat 3 000 hengelle. Aivan alkuvaiheessa majoitus tapahtui pahviteltoissa, mutta alueelle rakennettiin pian parakkikylä. Upseerit majoitettiin hirsirakennuksiin.


title: Pikku-Berliini

text: Varsinainen toiminta alkoi 15. kesäkuuta, jolloin Norjan armeijan esikunta "AOK Norwegen, Befehlstelle Finnland" siirtyi Rovaniemelle. Kauppalassa oli jatkosodan aikana runsaasti saksalaisia joukkoja: jatkuvasti noin 6 000 miestä, kun kauppalan asukkaita oli vain 8 000 henkeä. Lokakuussa 1941 Rovaniemellä toimi 57 saksalaista yksikköä. Saksalaisilla oli Rovaniemen kauppalan alueella hallussaan 69 eri rakennusta, ja maalaiskunnassa 350 asunto- ja varastoparakkia, suurin osa Pikku-Berliinin alueella. Esikunta muutti syksyllä 1941 kauppalan keskustaan.


title: Pikku-Berliini

text: Lapin sodan puhjettua saksalaisjoukot hävittivät varuskuntarakennukset ennen vetäytymistään Rovaniemeltä. Rakennusten polttaminen alkoi 7. lokakuuta 1944. Varuskunta-alue tuhoutui teitä lukuun ottamatta täydellisesti. Palaneissa raunioissa oli kuitenkin vielä jäämiä saksalaisten tavara- ja elintarvikevarastoista, joita suomalaiset myöhemmin kaivoivat esille.


title: Pikku-Berliini

text: Kemin Pikku-Berliini sijaitsee Hepolan kaupunginosan pohjoispuolella.


title: Pikku-Berliini

text: Sastamalan Vammalassa Sylvään alueella Virkkalan-, Sarkian-, Vareliuksen- ja Lizeliuksenkatujen muodostamaa aluetta kutsutaan epävirallisesti Pikku-Berliiniksi, vaikka alueella ei ole ollut saksalaista tukikohtaa.


title: Patrick Johnson

text: Patrick Johnson (s. 26. syyskuuta 1972, Cairns, Queensland) on australialainen pikajuoksija. Patrick Johnsonin ennätys 100 metrin juoksussa on 9,93, jolla hän sijoittui vuoden 2003 maailmantilaston ensimmäiselle sijalle. Johnson oli ensimmäinen australialainen kymmenen sekunnin alittaja sadalla metrillä. Hänen valmentajanaan on toiminut suomalainen Esa Peltola.


title: Basel-Stadt

text: Basel-Stadt on yksi Sveitsin 26 kantonista, maan pohjoisrajalla. Siihen kuuluu Baselin kaupungin lisäksi läheiset Bettingenin ja Riehenin kunnat. Kantonissa on lähes 200 000 asukasta.


title: Basel-Stadt

text: Basel-Stadtin kantoni on monessa suhteessa erikoinen kantoni. Ominaisuudet perustuvat muun muassa sijaintiin (läheiset naapurimaat, liikenneväylien risteys sekä kansainvälinen satama ja lentokenttä), kantonin kokoon (alueeltaan pienin kantoni) ja yhdyskuntarakenteeseen (suurin asukastiheys).


title: Basel-Stadt

text: Basel-Stadt sijaitsee Reinin molemmilla rannoilla Pohjois-Sveitsissä. Sitä ympäröivät pohjoisessa ja idässä Ranska sekä Saksa. Etelänpuolella naapurikantonina on Basel-Landschaft.


title: Basel-Stadt

text: Basel-Stadtin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi.


title: Basel-Stadt

text: Basel-Stadt on saksankielinen kantoni: saksaa puhuu 79 prosenttia asukkaista. Toiseksi yleisin kieli on englanti (10 %). Kantonin vakituisista asukkaista 35 prosenttia on ulkomaalaisia, mikä on kantoneista toiseksi suurin suhdeluku Geneven kantonin jälkeen.


title: Basel-Stadt

text:
Kantoni koostuu kolmesta kunnasta, joista Basel on väkiluvultaan suurin:
Basel-Stadt on Sveitsin liike-elämän keskuksia. Kantonin 192 000 työpaikasta 81 prosenttia oli vuonna 2014 palvelusektorilla. Teollisuudessa oli 19 prosenttia työpaikoista. Alkutuotannossa (maa- ja metsätalous) oli vain 113 työpaikkaa (0,06 % työntekijöistä). Kantoni on Sveitsin vaurain: bruttokansantuote asukasta kohden on maan korkein, noin 170 000 Sfr .


title: Basel-Landschaft

text: Basel-Landschaft on kantoni Pohjois-Sveitsissä. Sen pääkaupunki on Liestal. Vuoden 2016 lopulla kantonissa oli 285 624 vakinaista asukasta.


title: Basel-Landschaft

text: Basel-Landschaft sijaitsee Sveitsin luoteisnurkassa, Baselin kaupungin eteläpuolella, Reinin etelärannalla. Sitä ympäröivät pohjoisessa Ranska ja Saksa sekä Basel-Stadtin kantoni, idässä Aargau ja etelässä Solothurnin ja Juran kantonit.


title: Basel-Landschaft

text: Birsjoki virtaa kantonin länsiosan halki.


title: Basel-Landschaft

text: Basel-Landschaftin kantoni syntyi vuonna 1833, jolloin Baselin kantoni jakaantui kahdeksi puolikantoniksi, Basel-Stadtiksi ja Basel-Landschaftiksi.


title: Basel-Landschaft

text: Basel-Landschaft on saksankielinen kantoni: saksaa puhuu 89 prosenttia asukkaista (vuonna 2014). Englanti on toiseksi yleisin kieli (5 %). Uskonnollisista ryhmistä suurin on protestantit (32 % vuonna 2015) ja katoliset (28 %).


title: Basel-Landschaft

text: Kantoni koostuu 86 kunnasta, jotka muodostavat viisi hallintoaluetta (). Kantonin kaupungit eli yli 10 000 asukkaan kunnat ovat:


title: Basel-Landschaft

text: Kantonin 147 000 työpaikasta 71 prosenttia oli vuonna 2014 palvelusektorilla. Teollisuudessa oli 26 prosenttia työpaikoista. Alkutuotannossa (maa- ja metsätalous) oli kaksi prosenttia työpaikoista.


title: Basel-Landschaft

text: Suolalla on Basel-Landschaftin taloushistoriassa merkittävä rooli. Sveitsin kantonien suolamonopoli, joka jatkuu edelleen, vaurastutti kantonia 1800-luvun loppupuoliskolla niin, että kantonilla ei ollut lainkaan verotustarvetta. Kantonien omistaman suolayhtiön "Swiss Saltworks AG:n" keskuspaikka ja tuotantolaitoksia on Prattelnin kaupungissa Baselin itäpuolella. Suolakaivosten hyödyntäminen johti kemianteollisuuden varhaiseen kehittymiseen 1800-luvulla Baselin seudulla.


title: Basel-Landschaft

text: Kantonin tärkeimpiä teollisuudenaloja ovat tekstiili-, metalli- ja kemianteollisuus. Maataloustuotteista tärkeimpiä ovat hedelmät, maito- ja lihavalmisteet. 1600-luvulta alkaen alueella on tuotettu silkkiä.


title: Crazy World

text: Crazy World on hard rock -yhtye Scorpionsin yhdestoista studioalbumi, joka julkaistiin marraskuussa 1990. Edellisen levyn, "Savage Amusementin" jälkeen yhtye oli lopettanut yhteistyönsä pitkäaikaisen tuottajansa Dieter Dierksin kanssa ja vaihtanut levy-yhtiötä Phonogramiin. Crazy Worldista tuli yksi yhtyeen menestyneimmistä albumeista. Billboardin listalla se ylsi sijalle 21. Singlevalinta "Wind of Change" nousi listojen kärkeen useassa maassa ja samoin single "Send Me an Angel" menestyi hyvin.


title: Stop the Bleeding

text: Stop the Bleeding (CD09097, 0001-2) on yhdysvaltalaisen thrash metal -yhtye Tourniquetin ensimmäinen studioalbumi, joka julkaistiin vuonna 1990. Albumin julkaisi alun perin Intense Records, joka jakeli kopioita pääasiassa kristillisiin kirjakauppoihin. Kuitenkin "Stop the Bleeding" oli uraauurtava albumi, ja toi yhtyeelle nopeasti ihailijoita ympäri maailmaa.


title: Stop the Bleeding

text: Ennen albumin äänityksiä rumpali Ted Kirkpatrick vahingoitti vasemman jalkansa, jolla hän pääasiallisesti lyö basaripedaalia. Vahinko sattui kesken "artistit vastaan levy-yhtiö" softball -pelin, kun yhtiön johtaja vahingossa tallasi Kirkpatrickin jalalle juostessaan toiselle pesälle. Tämän vuoksi äänityksissä soittaminen oli Kirkpatrickille kivuliasta.


title: Stop the Bleeding

text: "Stop the Bleeding" äänitettiin Mixing Lab A & B -studiossa, Golden Grovessa, Kaliforniassa. Albumin tuotti Metal Blade Recordsin Bill Metoyer, vaikka yhtye oli tuolloin Intense Recordsilla. Yhtyeen kokoonpano albumilla koostui rumpali Ted Kirkpatrickista, kitaristi Gary Lenairesta ja laulaja Guy Ritteristä. Soolokitarat soitti sessiomuusikkona Mark Lewis. Alkuperäisessä painoksessa tuottajaksi on mainittu Vengeance Rising -yhtyeen Roger Martinez, vaikka todellisuudessa hän ei tuottanut albumia, vaan Metal Blade Recordsin Bill Metoyer. Yhtyeen laulaja Guy Ritter on vuoden 2007 haastattelussa HM-lehdessä kertonut tapauksesta:


title: Stop the Bleeding

text:
HM-lehden mukaan albumi oli ilmestyessään "jotain aivan muuta kuin mitä markkinoilla oli tuolloin". "Stop the Bleeding" tunnetaan siitä, että sillä yhdistetään taidemusiikkia 1980-luvun speed ja thrash metal -riffeihin. Kappaleet ovat teknisiä, monimutkaisia ja sisältävät runsaasti eri kitarariffejä, virtuoosimaisia sooloja ja tempovaihteluja. "Whitewashed Tomb" on instrumentaalikappale, joka esittelee rumpali Ted Kirkpatrickin taidonnäytteen. Kitaristi Gary Lenaire vastaa huutolaulusta kappaleessa "Ark of Suffering". Varsinaisen laulajan Guy Ritterin laulu albumilla vaihtelee melodisesta, matalasta baritoniäänestä korkeaan, ilkeään falsettilauluun. Ritter kertoo saaneensa innoitusta falsettiääneensä aikansa glam metal -laulajilta. Hänen laulunsa oli vielä korkeampaa albumin demoversiolla: “Joillain noiden kappaleiden varhaisilla demoilla oli paljon enemmän korkeita [laulu]kohtia. “You Get What You Pray Forin” ensimmäinen säkeistö oli laulettu pelkästään korkealla äänellä. Ainoastaan lopullisella studioversiolla oli nämä matalat laulukohdat. Joten niitä [laulukohtia] tosiaan hillittiin ennen äänityksiä.” Ritterin falsettiääntä verrattiin usein King Diamondin tyyliin. Ritter kertoo:
"Stop the Bleedingin" sanoitukset käsittelevät yhteiskunnallisia ongelmia raamatullisella kuvakielellä. Albumin kansikuvassa on kahlittu käärme. Kansilehden sivuhuomautusen mukaan tämä kuvastaa valtaa, joka hyvällä on pahasta, ja viittaa Kristuksen kuolemaan ja ylösnousemukseen, joka oli voitto saatanasta. Toteutuksen innoitti raamatunjae 1. Joh. 4:4.


title: Stop the Bleeding

text: Vuonna 2001 "Stop the Bleeding" julkaistiin uudelleen Pathogenic Records -levymerkillä uudelleenmasteroituna, lisäkappaleiden ja uusien kansien kanssa. Sen sisälehdissä on kuvia yhtyeestä tuolloisessa 1980-lukulaisessa ilmeessään, joka vaihtui pian nykyaikaisemmaksi.


title: Stop the Bleeding

text: Kappale "You Get What You Pray for" oli yhtyeen ensimmäinen single. Kappale pärjäsi hyvin listoilla, ja sai GMA Dove -palkintoehdokkuuden luokassa "Vuoden äänitetty metallimusiikkikappale" (). Toinen single "Somnabulism" menestyi myös, ja saavutti "You Get What You Pray forin" kanssa sijan 1 lukuisilla listoilla.


title: Stop the Bleeding

text: Kappaleesta "Ark of Suffering" kuvattiin musiikkivideo, joka sisältää väkivaltaista kuvamateriaalia eläimistä laboratorioissa ja teurastamoissa. Video sai jonkin verran soittoaikaa Music Televisionilla, kunnes video kiellettiin väkivaltaisuutensa vuoksi. Video voitti kristillisen uutisistunnon nykyaikaisen kristillisen musiikin palkinnon () luokassa "vuoden rockvideo" (), ja Heaven's Metal -lehden lukijat äänestivät sen vuoden 1990 suosikkivideokseen (). Yhtye tuli myöhemmin tunnetuksi työstään eläinten oikeuksien puolesta, ja se teki haastatteluja monessa aihetta käsittelevässä lehdessä, kuten Vegetarian Times, Journal of the United Animal Nations, Animals Agenda ja PETA (People for the Ethical Treatment of Animals). Myöhemmin video julkaistiin Tourniquetin "Ocular Digital" -dvd:llä.


title: Stop the Bleeding

text:
Laulaja Guy Ritter on kertonut "Ark of Sufferingin" saamasta Music Televisionin lähetysajasta:
Molemmat singlet saavuttivat sijan 1 eri listoilla.


title: Matrjona Rasputina

text:
Matrjona Grigorjevna Rasputina (27. maaliskuuta 1898 Pokrovskoje, Venäjän keisarikunta – 27. syyskuuta 1977 Los Angeles) oli keisarillisen Venäjän viimeisen tsaarin Nikolai II:n hovissa suuren vaikutusvallan saaneen mystikon, profeetan ja kansanparantajan Grigori Jefimovitš Rasputinin vanhempi tytär. Hän syntyi osapuilleen vuonna 1898 pienessä, Tura-joen rantamilla sijaitsevassa Pokrovskojen kylässä Länsi-Siperiassa. Matrjona, jota yleisesti myöhemminkin kutsuttiin Mariaksi tai Maškaksi, oli sisaruksista kuuluisaksi tulleelle isälleen läheisin ja osallisena Romanovien tsaariperheen tarinassa.
Saatuaan vaikutusvaltaa tsaari Nikolai II:n hovissa Rasputin otti vuonna 1910 molemmat tyttärensä, Marian ja tämän nuoremman sisaren Varvaran asumaan luokseen Pietariin, jossa tytöt kävivät koulunsa Steblin-Kamenskajan yksityiskymnaasissa. Isänsä roolista johtuen molemmat tyttäret tutustuivat aikanaan myös keisariperheeseen ja olivat erinomaisissa väleissä keisarillisten lasten kanssa.


title: Matrjona Rasputina

text: Tarinan mukaan Maria oli erityisen läheisissä väleissä tsaarin nuorimman tyttären suuriruhtinatar Anastasia Romanovan kanssa, joka sattuneesta syystä myöhemmin saavutti lähes yhtä myyttisen maineen kuin ystävättärensä pahamaineinen isä. Maria Rasputina oli niiden keisariperheen läheisesti tunteneitten ihmisten joukossa, jotka aikoinaan tapasivat kiistellyn Anna Andersonin, joka väitti olevansa käännynnäisen bolševikkisotilaan avulla tsaariperheen murhasta pelastunut suuriruhtinatar Anastasia Romanova. On säilynyt jopa valokuva, jossa jo ikääntynyt Anna poseeraa Marian ja tämän amerikkalaisen toimittajaystävättären Patte Barhamin kanssa. Anna Andersson osoittautui myöhemmin, vuonna 1994, vain yhdeksi lukemattomista huijareista. Hänen jäännöksilleen tuolloin tehdyt DNA-testaukset osoittivat selvästi, että kyseessä ei ollut Romanovien viimeinen suuriruhtinatar.


title: Matrjona Rasputina

text: Maria Rasputinan kohtalokas rooli Romanovien imperiumin tuhossa tuli avioliiton kautta. Hänet nai 5. lokakuuta 1917 Venäjän ortodoksisen kirkon Pyhän Synodin rahastonhoitaja Boris Solovjev, joka oli saavuttanut keisarinna Aleksandran luottamuksen. Keisariperhe eli tuossa vaiheessa vallankumouksen johdosta vangittuna, ja keisarinna uskoi Rasputinin vävyn voivan järjestää heidän pakonsa. Tässä tarkoituksessa hän alkoi lähettää miehelle rahaa ja keisarillisia kalleuksia pakosuunnitelman täytäntöönpanoksi. Solovjev osoittautui kuitenkin petturiksi, joka mahdollisesti työskenteli eräänlaisena kaksoisagenttina sekä bolševikkien että valkoisten laskuun. Saamansa rahat ja jalokivet hän työnsi järjestelmällisesti omaan taskuunsa ja sopivan hetken tullen luovutti petetyn keisariperheen lopullisesti punaisille. Myöhemmin hän pakeni Venäjältä vieden vaimonsa mukanaan.


title: Matrjona Rasputina

text: Maria Rasputinan elämä vallankumouksen jälkeen oli vaiheikasta. Työskenneltyään ensin kabareetanssijattarena Bukarestissa hän päätyi Pariisiin, missä hänen miehensä Solovjev kuoli lähes pennittömänä (menetettyään kaikki anastamansa kalleudet kansalaissodassa) tuberkuloosiin vuonna 1926. Maria jäi yksin kahden pienen tyttären kanssa.


title: Matrjona Rasputina

text: Felix Jusupovin julkaistuaan muistelmansa jossa hän kiistää murhanneensa Rasputinin Maria haastoi hänet ja toisen murhan osallisen Dmitri Pavlovitš Romanovin Pariisissa oikeuteen ja vaati korvauksia 800 000 dollaria. Oikeus kuitenkin hylkäsi Marian valituksen sillä tuomarin mukaan ranskalainen oikeuslaitos ei voi tehdä mitään päätöksiä mitä tapahtui Venäjällä sodan aikana ja vielä että oikeudenkäynti pitäisi pitää Venäjällä murhapaikalla.


title: Matrjona Rasputina

text: Aikanaan hän ansaitsi elantonsa työskentelemällä kotiopettajattarena ja sittemmin hän toimi villieläintenkesyttäjänä kuuluisassa Ringling Brothers -sirkuksessa, jolloin häntä mainostettiin "legendaarisen hullun munkin, Grigori Rasputinin tyttärenä". Vuonna 1937 Maria Rasputina muutti Yhdysvaltoihin. Hän sai Yhdysvaltain kansalaisuuden vuonna 1945. Maria asettui Los Angelesiin Kaliforniaan vuonna 1965. Elämänsä aikana hän kirjoitti paljon isästään ja elämästään Venäjällä sekä vallankumouksen ajoista apunaan ystävättärensä toimittaja Patte Barham. Mahdollisesti tunnetuin hänen teoksistaan on "Rasputin – the man behind the myth". Maria Rasputina kuoli vuonna 1977, mihin asti hän ehti pitkään toimia eräänlaisena vaihtoehtoisena tietopankkina niille, joita kiinnostivat keisarien Venäjän luhistumiseen johtaneet dramaattiset tapahtumat ja varsinkin Rasputinin rooli niissä. Hänet on haudattu Angelus Rosedalen hautausmaalle Los Angelesiin.


title: Matrjona Rasputina

text: Marialla oli yhdessä vaiheessa kaksi koiraa joiden nimet olivat Jusu ja Pov Felix Jusupovin mukaan.


title: Kreetalainen koulukunta

text: Kreetalainen koulukunta on käsite, jolla kuvataan sitä merkittävää maalaustaiteen koulukuntaa, joka kukoisti 1500- ja 1600-luvuilla Kreetan ollessa Venetsian tasavallan vallassa ja jonka edustajat kehittivät erityisen ikonografisen tyylin sekä idän että lännen taiteellisten traditioiden ja suuntausten vaikutusten alla.


title: Kreetalainen koulukunta

text: Candiassa (jota nimeä venetsialaiset käyttivät Chandaxista, nykynimeltään Heraklion) toimi 1500-luvulla pari sataa taidemaalaria, ja he olivat järjestäytyneet killoiksi italialaisen esikuvan mukaan. Itäisten ja läntisten traditioiden sekoitus ja rauhallinen ortodoksisen ja katolisen kirkon välinen vuorovaikutus synnytti saarella taiteen kultakauden ”kreetalaisen renessanssin”. Kirjallisuus ja maalaustaide kukoistivat, ja saarella oli runsaasti työhuoneita, joissa merkittävät kreetalaiset taidemaalarit loivat teoksiaan. Osa maalareista halusi noudattaa Konstantinopolin jälkibysanttilaista traditiota, kun taas toiset saivat vaikutteita Venetsian renessanssin mestareilta, kuten Giovanni Belliniltä ja Tizianilta. Näiden mestareiden teoksia ja niiden jäljennöksiä oli saaren luostareissa ja kirkoissa, kun taas flaamilaisten taiteilijoiden teoksia oli Candian katolisissa kirkoissa tai varakkaiden venetsialaisten ja kreikkalaisten yksityiskokoelmissa.


title: Kreetalainen koulukunta

text: Taidehistoriassa erotetaan kaksi päätyyliä: "maniera greca" ("alla greca", vastaa bysanttilaista muotokieltä) ja "maniera latina" ("alla latina", noudattaa läntisiä tekniikoita), jotka taiteilijat tunsivat ja joita he sovelsivat aina tilanteen mukaan, ja tuloksena oli jonkinlaista ”eklektisyyttä”. Toisinaan molempia tyylejä oli nähtävissä samassa kuvassa rinnakkain. Merkittävimpien kreetalaisten maalareiden maine levisi kaikkialle Kreikkaan, Välimerelle ja muualle Eurooppaan. 1500-luvun alussa kreetalaisilla taiteilijoilla oli enemmän tilauksia ja heidän teoksensa olivat kysyttyjä, sillä he olivat alkaneet käyttää uusia aiheita ja mukauttaa maalaustapaansa ajan uusien suuntausten mukaan. Maineikkaita kreetalaisia taiteilijoita olivat Theophanis Strelitzas , Michael Damaskenos ja Georgios Klontzas. Myös nuoren El Grecon älyllinen ja taiteellinen persoonallisuus muotoutui tässä taiteellisessa ympäristössä. El Greco oli 22-vuotias vuonna 1563, jolloin häntä luonnehdittiin eräässä asiakirjassa ”mestariksi” (”maestro Domenigo”), mikä tarkoitti, että hän toimi jo virallisesti maalarin ammatissa.


title: Kreetalainen koulukunta

text: 1500-luvun jälkimmäisellä puoliskolla monet kreetalaiset taiteilijat lähtivät Venetsiaan hankkimaan toimeksiantoja ja arvostusta. Toisin kuin El Greco, muut sinne siirtyneet kreetalaiset maalarit eivät täysin muuttaneet tyyliään eivätkä työtapojaan. He vain käyttivät enemmän italialaisia aiheita, joita he muokkasivat bysanttilaiseen tyyliin. Jonathan Brown esittää analyysin siitä, miten El Greco erottautui muista Venesiassa toimivista kreetalaisista taiteilijoista, ja Richard G. Mann puolestaan väittää, että ”yksikään näistä taiteilijoista ei omaksunut renessanssin ajatuksia että muutos olisi välttämätön taideteosten luomisessa”.


title: Kreetalainen koulukunta

text: Kreetalaisen koulukunnan huomattavia edustajia 1500- ja 1600-luvuilla olivat Isä Emmanuel Tzanes ja Theodoros Poulakis. Kreetalaisten maalareiden menestys jatkui siihen asti kunnes osmanit valtasivat saaren 1669.


title: Mäkitervakko

text: Mäkitervakko ("Lychnis viscaria", syn. "Viscaria vulgaris", "Silene viscaria") on kohokkikasveihin kuuluva tahmeavartinen tummanpunainen kukkakasvi.


title: Mäkitervakko

text: Mäkitervakko on saanut nimensä varsien tervamaisesta nesteestä. Tahmean nesteen arvellaan olevan keino estää mesivarkaita, lähinnä muurahaisia, kiipeämästä vartta pitkin ja tunkeutumasta kukkiin. Kansanomaisella nimellä mäkitervakkoa on kutsuttu nimellä tervakukka.


title: Mäkitervakko

text: Monivuotinen mäkitervakko kasvattaa pystyn, 20–50 cm korkean varren. Tummanpunaruskeat varret ovat nivelvälien alapuolelta tahmean nesteen peitossa. Lehdet ovat tasasoukan suikeita, lehtityven laidat ovat valkokarvaisia. Noin 10 cm pitkä runsaskukkainen kukinto on terttumainen. Sekä verhiö että teriö ovat viisilehtisiä. Verhiö on yhdislehtinen, ulkoverhiötön ja kooltaan 10–15 mm. Tummanpunaiset terälehdet ovat lisäteriöllisiä, ehyt- tai lanttokärkisiä sekä hieman nirhalaitaisia. Pituudeltaan ne ovat 5–9 mm pitkiä. Emin vartaloita on viisi kappaletta. Mäkitervakko kukkii Suomessa kesä-heinäkuussa. Hedelmä on viisiliuskaisesti aukeava kota.


title: Mäkitervakko

text: Mäkitervakon lähisukuinen pikkutervakko ("L. alpina") muistuttaa lajia paljon, mutta on sitä matalampi eikä sen varsi ole tahmea. Lajit voivat risteytyä keskenään niiden yhteisillä kasvupaikoilla.


title: Mäkitervakko

text: Kukkiva mäkitervakko muistuttaa myös yleistä puna-ailakkia ("Silene dioica"). Kasvit erottaa toisistaan esimerkiksi siitä, että mäkitervakon kukinto on tiheämpi ja puna-ailakin varsi ei ole tahmea.


title: Mäkitervakko

text: Mäkitervakkon päälevinneisyysalue ulottuu Alpeilta Balkanin läpi Pohjois-Kreikkaan, Bulgariaan, Romaniaan ja edelleen Ukrainan kautta Keski-Venäjälle. Pohjoisessa levinneisyysalue ulottuu Fennoskandian keskiosiin saakka. Satunnaisemmin lajia tavataan suurimmassa osassa Länsi-Eurooppaa Pohjois-Saksasta Espanjaan ja Britteinsaarille, Italiassa, Kaukasuksen alueella ja Fennoskandian pohjoisosissa. Suomessa mäkitervakkoa kasvaa lähinnä Etelä- ja Keski-Suomessa, jossa se on alkuperäislaji. Tulokaslajina sitä kasvaa Etelä-Lappia myöten. Runsaimmillaan laji on maan eteläosissa.


title: Mäkitervakko

text: Mäkitervakko on kuivien ja aurinkoisten kasvupaikkojen laji. Se viihtyy kuivilla kallioilla ja mäenrinteillä, hiekkaisilla rinne- ja ketoniityillä sekä tien- ja radanvarsilla.


title: Terttualpi

text: Terttualpi ("Lysimachia thyrsiflora") on keltakukkainen rannoilla viihtyvä kasvi.


title: Terttualpi

text: Terttualpi kasvaa puoli metriä korkeaksi. Sen lehdet ja varsi muistuttavat maitohorsmaa. Keltaiset terttumaiset kukinnot sijaitsevat lähellä vartta. Terttualpi kukkii heinä-elokuussa.


title: Terttualpi

text: Terttualpi viihtyy märässä ympäristössä kuten rannalla tai suolla.


title: Terttualpi

text: Terttualpea tavataan Pohjois- ja Keski-Euroopassa suunnilleen Oulun korkeudelta etelään.


title: 20 Golden Greats (The Holliesin albumi)

text:
20 Golden Greats on The Holliesin vuonna 1978 julkaistu kokoelmalevy.Ransford eli L.Ransford oli Clarken, Hicksin ja Nashin aluksi käyttämä salanimi. Yhtyeen manageri kertoi virheellisesti, että kolmen nimet eivät
erillisenä olisi mahtuneet singlen etikettiin.
"He Ain't Heavy, He's My Brother" - kappaleen piano-osuudet soittaa uransa alussa ollut Elton John.


title: Oikeistovoimien liitto

text: Oikeistovoimien liitto () oli venäläinen liberaalipuolue. Se liitetään 1990-luvun "nuorten uudistajien" kuten Anatoli Tšubais, Boris Nemtsov ja Jegor Gaidar perintöön. Länsimediassa puoluetta pidettiin ainoana länsityylistä kapitalismia kannattavana puolueena. Se on konservatiivisten ja kristillisdemokraattisten puolueiden International Democrat Unionin jäsen. Ohjelmassaan puolue korosti liberaaleja tavoitteita ja arvoja.


title: Oikeistovoimien liitto

text:
Oikeistovoimien liitto perustettiin 24. elokuuta 1999 vaalilistana.
Puolue kampanjoi sloganilla "Putin presidentiksi, Kirijenko pääministeriksi!"
Sen kolme ensisijaista ehdokasta olivat Sergei Kirijenko, Boris Nemtsov ja Irina Hakamada. SPS sai 8,52 % äänistä ja 24 edustajaa duumaan. Kirijenko nimitettiin parlamenttiryhmän johtoon. Hänet nimitettiin toukokuussa 2000 presidentin edustajaksi Volgan piirikuntaan ja Nemtsov nousi johtoon.


title: Oikeistovoimien liitto

text: Toukokuun 26. 2001 SPS rekisteröitiin puolueeksi. Nemtsov, Hakamada, Jegor Gaidar ja Anatoli Tšubais muodostivat puoluejohdon. Vuoden 2003 vaaleissa SPS sai 3,97 % äänistä eikä ylittänyt 5 % äänikynnystä. Kolme sen ehdokasta valittiin yhden edustajan piireistä. Koko johto erosi tappion vuoksi. Hakamada oli puolueen ehdokkaana 2004 presidentinvaaleissa ja sai 3,84 % äänistä. Hän jätti puolueen pian vaalien jälkeen. 28. toukokuuta 2005 Nikita Belyh nimitettiin puolueen johtajaksi.


title: Oikeistovoimien liitto

text: Nikita Belyhin ja Jabloko-puolueen Grigori Javlinskin sopimuksen nojalla puolueet muodostivat yhteislistan Jabloko-Yhdistyneet demokraatit Moskovan duuman vaaleihin joulukuussa 2005, joka sai 11 % äänistä ja oli yksi kolmesta listasta, joka pääsi kaupunginduumaan. Puolue on pärjännyt myös Permin aluepiiriissa, jossa Belyh valittiin kotiseutunsa alueduumaan joulukuussa 2006.


title: Oikeistovoimien liitto

text: Vuoden 2007 vaaleissa puolue sai 0,96 % äänistä, eikä edustajia duumaan. Vaalikampanjan jälkeen puolueen kerrottiin olevan konkurssin partaalla ja Belyh erosi sen johdosta syyskuussa 2008, kun alettiin puhua puolueen yhdistämisestä kahden pienen Kremliä tukevan liberaalipuolueen kanssa.


title: Oikeistovoimien liitto

text: 1. lokakuuta 2008 puolue äänesti hajottamisestaan muodostaakseen Kansalaisvoiman (Гражданская сила) ja Venäjän demokraattisen puolueen kanssa uuden Pravoje delo -puolueen.


title: Keski-Uusimaa

text: Keski-Uusimaa on alue Uudellamaalla. Alue on Länsi-Uusimaan tavoin epämääräisesti määritelty, mutta sen katsotaan yleisesti käsittävän pääkaupunkiseudun pohjoispuolella sijaitsevat Hyvinkään, Järvenpään ja Keravan kaupungit sekä Nurmijärven ja Tuusulan kunnat. Asukkaita alueella on noin 200 000.


title: Anneli Saariston parhaat

text: Anneli Saariston parhaat on Anneli Saariston vuonna 1989 julkaistu kokoelmalevy.


title: Psychosurgery

text: Psychosurgery on kalifornialaisen thrash metal -yhtyeen Tourniquetin toinen albumi, joka julkaistiin vuonna 1991. Albumin nimi kirjoitettiin alun perin "Psycho Surgery" mutta se vaihdettiin vuoden 2001 uudelleenjulkaisussa yhdyssanaksi. Metal Blade Records julkaisi albumin yleisille markkinoille ja Intense Records kristillisille markkinoille. Metal Bladen jakelulla albumista tuli aikanaan tunnetumpi ja suositumpi kuin Tourniquetin ensimmäisestä albumista, "Stop the Bleedingistä". Vuonna 2010 HM-lehti valitsi "Psychosurgeryn" kaikkien aikojen toiseksi parhaimmaksi kristilliseksi metallialbumiksi (Vengeance Risingin "Human Sacrificen" jälkeen) Top 100 -listallaan.


title: Psychosurgery

text: "Psychosurgery" äänitettiin Mixing Lab A & B -studiossa kuten edellinenkin albumi ja tuottajana toimi jälleen Bill Metoyer. Tässä vaiheessa yhtyeen kokoonpanoon liittyivät kitaristi Erik Mendez ja basisti Victor Macias. "Stop the Bleeding" -albumin jälkeen yhtye oli herättänyt Metal Blade Records -levy-yhtiön huomion, ja yhtiö julkaisi albumin.


title: Psychosurgery

text: Psychosurgery edustaa yhtyeen nykyaikaisempaa ja kokeilevampaa teknistä thrash metal -suuntaa. Laulaja Guy Ritter jätti albumilla falsettiäänet pois. Albumia luonnehtii taidemusiikin vaikutus kitaratyöskentelyyn. Imperiumi.netin arvostelija Pekkä Ryhänen kuvaili albumia siten, että "Slayer vetää Beethovenia hieman uudelleen sovitettuna." Sputnik Musicin arvostelija kuvaili albumia: "Soolot riehuvat valtoimenaan, kitaratyöskentely on äärimmäisen luovaa, rummut ovat teknisiä ja raakoja ja laulu on vähintäänkin sanoen aika omaperäistä."


title: Psychosurgery

text: Rumpali Ted Kirkpatrick on taustaltaan farmasia-alan työntekijä ja hän hyödynsi alan sanastoa kirjoittaessaan lyriikoita. Sanoituksissa otetaan kantaa muun muassa kehitysvammaisten syrjimiseen ("Broken Chromosomes"), harhaoppisiin lahkoihin ("A Dog's Breakfast") ja vanhempien välinpitämättömyyteen ("Dysfunctional Domicile"). Kappale "Stereotaxic Atrocities" on käytännössä jatko-osa edellisen albumin kappaleelle "Ark of Suffering", sillä siinäkin kritisoidaan eläinkokeita. Sama kitarariffikin soi kappaleella muutaman sekunnin ajan.


title: Psychosurgery

text: "Psychosurgeryn" erikoisuus on kappale "Spineless", jolla kahden ensimmäisen minuutin ajan esiintyy rap-yhtye P.I.D.. Kirkpatrick oli kirjoittanut heille valmiiksi sanoitukset mutta P.I.D.:n Lynch ja Hogan tekaisivat omat sanat paikan päällä. Laulusta vastasivat Barry "G" sekä Fred "Doug Tray" ja levysoitinta samplasi K-Mack. Rapcore oli tuolloin vielä tuore suuntaus, ja sen vuoksi "Spineless" oli yksi yhtyeen suosituimmista live-kappaleista. Kappale "Viento Borrascoso (Devastating Wind)" on nopea instrumentaali-kappale, joka alkaa ääninäytteillä uutislukijan raportoimasta tornadosta ja sen lähestymisestä. Viimeinen kappale "Officium Defunctorum" on Victor Maciaksen sanoittama ja Kirkpatrickin kirjoittama doom metal -kappale, joka kertoo Kristuksen ristiinnaulitsemisesta.


title: Psychosurgery

text: Julkaisun jälkeen kappaleet "Psycho Surgery," "Spineless" ja "Viento Borrascoso" saavuttivat kaikki ensimmäisen sijan useilla listoilla. HM-lehden lukijat äänestivät levyn "Vuoden suosikkialbumiksi" vuonna 1991. Vuonna 1992 "Psychosurgery" sai kaksi Gospel Music Associationin Dove Award -ehdokkuutta luokissa "Vuoden metallialbumi" ja "Vuoden metallikappale" nimikappaleella Psycho Surgery. Albumia on nimitetty yhtyeen tasapainoisimmaksi, ja Imperiumi.netin arviossa sille myönnettiin klassikko-status. Sputnik Music -sivuston arviossa albumille annettiin täydet viisi pistettä (klassikko-status), ja arvostelijan mukaan "Psychosurgery" yltää 1980-luvun lopun ja 1990-luvun alun thrashin neljän suuren tasolle "huolimatta Spinelessin rap-introsta ja kristillista sanoituksista" ja vastaa kristillissä piireissä tasoltaan sitä asemaa, mikä yleisissä metallipiireissä on Megadethin "Rust in Peacella": "Kyllä, se on niin hyvä."


title: Psychosurgery

text: Vuonna 2010 HM-lehti sijoitti "Psychosurgeryn" sijalle 18 100 kaikkien aikojen parasta kristillistä rockalbumia -listallaan perusteenaan: "Meidän oli vaikea valita tämän ja "Pathogenic Ocular Dissonancen" väliltä, joten avasimme tesauruksen ja valitsimme summissa." Elokuussa 2010 Heaven's Metal fanzinessa albumi sijoitettiin toiseksi 100 kaikkien aikojen parasta kristillistä metallialbumia -listalla. Noisecreep-sivuston jutussa toimittaja Doug Van Pelt perusteli: "Psycho Surgerylla Tourniquet muuttui viisijäseniseksi ja yhtye todella taivutti luovuuden metallimusiikissa uusiin ulottuvuuksiin, joihin ei ole vieläkään ylletty. Mikään toinen yhtye ei ole koskaan kuulostanut samanlaiselta kuin tämä. Tarkoitan, Between the Buried and Me ja ehkä System of a Down ovat lähimpiä, kun puhutaan luovien rajojen rikkomisesta. Täytyy melkein ottaa lääketieteellinen sanakirja, jotta ymmärtää sanoitukset. Kohokohta lienee eeppinen Broken Chromosomes, koskettava kappale kaltoinkohdelluista lapsista, jotka ovat henkisesti rajoitteisia. Kylmiä väreitä aiheuttava kappale."


title: Seurakuntaopisto

text: Seurakuntaopisto on valtakunnallinen oppilaitos, jonka kampusalueet sijaitsevat Tuusulanjärven rannalla, lähellä Järvenpään kaupungin keskustaa, Pieksämäellä, Lapualla, Ruokolahdella ja Uudessakaarlepyyssä. Seurakuntaopisto on yksityinen ammatillinen oppilaitos ja kansanopisto.


title: Seurakuntaopisto

text: Nykyisin Seurakuntaopiston nimellä tunnettu oppilaitoskokonaisuus jatkaa Pyhäkouluopiston, Luther-opiston, Järvenpään diakoniaopiston, Sisälähetysseuran oppilaitosten, Koulutuskeskus Agricolan, Lapuan kristilisen opiston, Partaharjun opiston sekä Jaakkiman kristillisen opiston koulutusperinteitä.


title: Seurakuntaopisto

text: Osa Seurakuntaopiston aikaisemmin hoitamista koulutustehtävistä siirtyi 1990-luvulla toteutetun ammattikorkeakoulu-uudistuksen myötä Diakonia-ammattikorkeakoulun vastuulle. Diakonia-ammattikorkeakoulun kanssa samalla kampuksella syksyyn 2015 saakka.


title: Seurakuntaopisto

text: Seurakuntaopistoa ylläpitää Kirkkopalvelut ry. Kirkkopalvelut järjestää muun muassa Yhteisvastuukeräyksen ja Kirkkopäivät, koordinoi vapaaehtoistyo.fi-, kotimaanapu.fi- ja Tiekirkko-toimintaa sekä tuottaa diakonisia hyvinvointi- ja sosiaalipalveluja. Kirkkopalvelujen omistama Kotimaa Oy on kustannusyhtiö ja viestinnän asiantuntijapalveluyritys.


title: Seurakuntaopisto

text: Seurakuntaopisto järjestää sosiaali- ja terveysalan sekä humanistisen ja kasvatusalan ammatillista koulutusta. Seurakuntaopisto tarjoaa myös oppisopimuspalveluita sekä täydennys- ja lisäkoulutusta. Työelämäpalvelujen Agricola tarjoaa uskonnonpedagogisia koulutus- ja kehittämispalveluita kouluille ja päivähoitoon sekä kirkon lapsi- ja perhetyöhön. Seurakuntaopistolla järjestetään paljon kristillisten järjestöjen ja seurakuntien työntekijöiden ja maallikoiden täydennyskoulutusta. Lisäksi Seurakuntaopisto antaa yleissivistävää koulutusta ja tarjoaa erilaisia koulutus- ja kokouspalveluita. Seurakuntaopiston yhteydessä toimii myös päiväkoti Satakieli.


title: Seurakuntaopisto

text: Seurakuntaopiston pitkäkestoisessa koulutuksessa opiskelee noin 2 000 opiskelijaa. Lisäksi Seurakuntaopiston järjestämille erilaisille kursseille ja täydennyskoulutukseen osallistuu vuosittain useita satoja ihmisiä. Seurakuntaopistolla voi suorittaa lastenohjaajan, lähihoitajan, nuoriso- ja vapaa-ajan ohjaajan ja kodinhuoltajan ammatillisia perustutkintoja. Lisäksi Seurakuntaopistolla voi suorittaa useita eri ammatti- ja erikoisammattitutkintoja. Näiden joukossa ovat esimerkiksi koulunkäyntiavustajan, perhepäivähoitajan ja suntion ammattitutkinnot sekä vanhustyön erikoisammattitutkinto.


title: Seurakuntaopisto

text: Seurakuntaopisto on sekä kouluttava oppilaitos että sosiaalialan palveluita tuottava organisaatio. Seurakuntaopisto on mukana erilaisissa diakonian, kristillisen kasvatuksen sekä kulttuurialan erilaisissa yhteistyöjärjestöissä ja kehittämisprosesseissa. Seurakuntaopisto kuuluu Diakoniaopistot-verkostoon. Lisäksi Seurakuntaopisto tekee tiivistä yhteistyötä diakonian, kasvatuksen ja ekumenian alueilla toimivien kansainvälisten järjestöjen ja oppilaitosverkostojen kanssa.


title: Seurakuntaopisto

text: Samalla kampusalueella Seurakuntaopiston kanssa toimivat Kirkon koulutuskeskus ja Eteva-kuntayhtymän vammaisalan kehittämiseen erikoistunut yksikkö, jonka yhteydessä tuotetaan vammaisalan perhepalveluita.


title: Seurakuntaopisto

text: Seurakuntaopisto on perustettu vuonna 1945, mutta se jatkaa jo vuonna 1936 samalla paikalla aloittaneen Pyhäkouluopiston toimintaa. Seurakuntaopiston historiaan liittyy erityisesti kristillisen kasvatuksen ja diakonian kehittämis- ja koulutustoiminta. Seurakuntaopisto käynnisti Suomessa ensimmäisenä diakonien ja kirkon nuorisotyönohjaajien koulutuksen, joka jatkuu edelleen osana Diakonia-ammattikorkeakoulun toimintaa. Seurakuntaopisto on kuulunut myös Suomen Diakonialaitosten Liittoon.


title: Seurakuntaopisto

text: Seurakuntaopistoa ylläpiti vuoteen 2013 asti Suomen Kirkon Seurakuntaopiston Säätiö. Vuodesta 2013 alkaen Seurakuntaopisto -nimisen oppilaitoksen ylläpitäjänä on toiminut Kirkkopalvelut ry. Seurakuntaopisto muodostui vuoteen 2013 asti käytännössä kahdesta oppilaitoksesta eli Järvenpään diakoniaopistosta, joka oli toisen asteen ammatillinen oppilaitos, ja Luther-opistosta, joka oli kansanopisto. Suomen Kirkon Seurakuntaopiston Säätiö jatkaa edelleen toimintaansa ja keskittyy edistämään ja tukemaan diakonian sekä kristillisen kasvatuksen osaamisen kehittämistä Suomen evankelis-luterilaisen kirkon piirissä. Suomen Kirkon Seurakuntaopiston Säätiö on myös Diakonia-ammattikorkeakoulua ylläpitävän osakeyhtiön toiseksi suurin omistaja.


title: Seurakuntaopisto

text: Suomen Kirkon Seurakuntaopiston säätiön ovat perustaneet Suomen evankelis-luterilaisen kirkon Kirkkohallitus, Kirkkopalvelut ja Seurakuntien Lapsityön Keskus. Säätiön tehtävänä on järjestää kirkkoa ja yhteiskuntaa palvelevaa ammatillista ja yleissivistävää koulutusta sekä tarjota palveluita diakonian ja kristillisen kasvatuksen alueilla. Suomen Kirkon Seurakuntaopiston Säätiön johtajina ja säätiön ylläpitämien oppilaitosten rehtoreina ovat toimineet Aarne Siirala, Simo Palosuo, Simo Huhta, Jarmo Kökkö, Ari Muttonen (2005–2007) ja Hannu Harri (2007–2013). Suomen Kirkon Seurakuntaopiston Säätiö ja Kirkkopalvelut ry. muodostivat 1.8.2013 alkaen uuden toiminnallisen ja taloudellisen kokonaisuuden, jonka palveluksessa on noin 450 työntekijää ja joka tuottaa koulutuspalveluiden lisäksi myös diakonisia sosiaali- ja hyvinvointipalveluita sekä tuottaa viestintäpalveluita ja julkaisee kirkollisia sanomalehtiä.


title: Patrik Sandell

text: Patrik Sandell (s. 21. huhtikuuta 1982) on ruotsalainen ralliautoilija. Hänen suurin saavutuksensa on Nuorten maailmanmestaruus vuonna 2006. Mestaruuteen hän ajoi Renault Clio S1600 -ralliautolla. Lisäksi hän on voittanut Ruotsin mestaruuden N 3 -ryhmässä vuonna 2005. Sandell sijoittui hopealle vuonna 2010 SWRC-luokassa. Vuonna 2013 hän siirtyi rallicrossiin ajamaan GRC-sarjaa ja voitti GRC Supercar -mestaruuden vuosina 2013 ja 2014.


Guangzhou Baiyunin kansainvälinen lentoasema () on lentoasema, joka sijaitsee 28 kilometriä Kantonista, Guangdongin maakunnassa Kiinassa. Lentoasema on China Southern Airlinesin solmukohta.


title: Guangzhou Baiyunin kansainvälinen lentoasema

text: Lentoaseman laajennussuunnitelma hyväksyttiin vuonna 2008. Laajennus koostuu kakkosterminaalin rakennuksista, pysäköintihallista ja -paikoista sekä liikenneinfrastruktuurista ja metroasemasta.


text: Kantonin metron kolmannen linjan laajennus lentoasemalle valmistui lokakuussa 2010 ennen vuoden 2010 Aasian kilpailujen alkua.


title: Nuoriso-ohjaaja

text: Nuoriso- ja vapaa-ajan ohjaaja on lasten ja nuorten parissa toimiva toisen asteen ammattitutkinnon suorittanut nuorisotyön ammattilainen. Nuoriso- ja vapaa-ajan ohjauksen perustutkinto on 120 opintoviikon laajuinen tutkinto, ja sen voi suorittaa joko peruskoulu- tai lukiopohjaisena. Kolmivuotisen perustutkinnon suorittaneilla on yleinen jatko-opintokelpoisuus, jonka mukaan on kelpoinen pyrkimään ammattikorkeakouluihin ja yliopistoihin.


title: Nuoriso-ohjaaja

text: Ammattikorkeakouluissa on mahdollista suorittaa jatkokoulutuksena 210 op laajuinen yhteisöpedagogin tutkinto.


title: Kokoomuksen Opiskelijaliitto Tuhatkunta

text: Kokoomuksen Opiskelijaliitto Tuhatkunta (arkisesti "Kokoomusopiskelijat" tai "Tuhatkunta") on suomalainen poliittinen opiskelijajärjestö. Tuhatkunta on Kansallisen Kokoomuksen jäsenliitto, johon kuuluu edelleen lukuisia pienempiä alayhdistyksiä lähes kaikista Suomen korkeakouluista . Kokoomusopiskelijat on myös konservatiivisen ja Nordens Konservativa Studentunionin (NKSU) jäsen.


title: Kokoomuksen Opiskelijaliitto Tuhatkunta

text: Kokoomusopiskelijoita yhdistää yhteinen keskustaoikeistolainen arvopohja, usko sivistykseen ja tasa-arvoiseen koulutusjärjestelmään, kannustavaan yhteiskuntaan sekä vapaaseen markkinatalouteen. Kokoomusopiskelijat on myös etujärjestö, joka ottaa kantaa ja vaikuttaa opiskelijoiden taloudelliseen ja henkiseen hyvinvointiin sekä koulutuksen sisältöön liittyviin asioihin. Kokoomusopiskelijat asettaa listat lähes kaikissa Suomen korkeakoulujen lakisääteisissä edustajistovaaleissa joka toinen vuosi.


title: Kokoomuksen Opiskelijaliitto Tuhatkunta

text: Kokoomusopiskelijat on kriittinen osa kokoomusta; se esittää itsenäisesti oman poliittisen linjansa. Poliittisena ryhmittymänä kokoomusopiskelijat katsovat maailmaa myös opiskelijanäkökulmaa laajemmin.


title: Kokoomuksen Opiskelijaliitto Tuhatkunta

text: Vuoteen 2012 asti ilmestynyt "Oikein!" oli kokoomusopiskelijoiden äänenkannattaja. Vuosina 1964–1982 ja 1994–2010 lehteä julkaistiin nimellä "Tuhatkunta".


title: Kokoomuksen Opiskelijaliitto Tuhatkunta

text: Koulutuspolitiikka on yksi Kokoomusopiskelijoiden keskeisimpiä painopistealueita. Kokoomusopiskelijat katsoo, että jokaisella tulee olla kykyjensä mukaiset mahdollisuudet opiskella ja kehittää itseään. Investointi koulutukseen on investointi Suomen tulevaisuuden hyvinvointiin. Kokoomusopiskelijoiden toiminnan painopisteet ovat koulutuksen resurssien turvaaminen, koulutuksen laadun ja sisällön kehittäminen ja kansainvälistyminen.


title: Kokoomuksen Opiskelijaliitto Tuhatkunta

text: Kokoomusopiskelijat toimii opiskelijoiden taloudellisten opiskeluedellytysten turvaamiseksi. Opiskelijoiden toimeentuloon liittyvissä kysymyksissä pyritään sellaiseen tukijärjestelmään, jossa opiskelijan ei tarvitse ottaa lainaa elääkseen. Kokoomusopiskelijat näkee opiskelijoiden toimeentulon kehittämisen osana laajempaa sosiaalipoliittista uudistusta. Sukupolvinäkökulman tuominen hyvinvointipoliittiseen keskusteluun ja päätöksentekoon on olennainen osa Kokoomusopiskelijoiden toimintaa.


title: Kokoomuksen Opiskelijaliitto Tuhatkunta

text: Vuonna 1967 toiminnanjohtajan nimike muutettiin pääsihteeriksi.


title: Arabikapina

text: Arabikapina oli ensimmäisen maailmansodan aikainen arabinationalistien kapina brittien ja ranskalaisten tuella suurta osaa Lähi-idästä hallitsevaa Osmanien valtakuntaa vastaan. Kapinallisten tavoitteena oli luoda arabien yhtenäinen kansallisvaltio. Kapinaa johti Mekan šarif Husain ibn Ali.


title: Arabikapina

text: Vuoden 1908 nuorturkkilaisten vallankaappaus johti Turkin sulttaanin vallan vähenemiseen ja vuoden 1876 perustuslain ottamiseen jälleen käyttöön. Vasta- ja vastavastavallankaappauksen jälkeen koottiin parlamentti, johon koko imperiumin kansallisuudet saivat edustuksensa.


title: Arabikapina

text: Parlamentissa oli 142 turkkilaista edustajaa ja 60 arabia muiden vähemmistöjen lisäksi. Kun osmanit hylkäsivät panislamilaisen politiikan ja valtasuuntaukseksi tuli sekulaarinen turkkilaisnationalismi, vähemmistökansallisuuksien syrjintä lisääntyi. Arabian kielen käyttö ja opetus koulussa säilyi kiellettynä.


title: Arabikapina

text: Ensimmäisen maailmansodan aikana Osmanien valtakunta osallistui sotaan keskusvaltojen puolella osmanien ja Saksan välisen sopimuksen mukaisesti.


title: Arabikapina

text:
Varsinkin sodan aikana arabianationalisteja vangittiin Damaskoksessa ja Beirutissa. Turkkilaisten otetta valtakunnasta edisti rakenteilla ollut Hijazin rautatie Damaskoksesta Medinaan, joka salli nopeat joukkojen siirrot kapinoiden kukistamiseksi.
Sodan aikana šarif Husain liittoutui Britannian kanssa kesäkuussa 1916. Arabien joukkoja johtivat hänen poikansa Abdullah ja Feisal. Brittihallitus lähetti Egyptiin edustajakseen nuoren kapteeni T. E. Lawrencen. Hän vakuutti arabeille Medinan valloituksen olevan hyödytöntä ja joukot ryhtyivät iskuihin Hijazin rautatietä vastaan, mikä sitoi runsaasti joukkoja sen korjaukseen ja puolustukseen. Lawrence sai yhdistettyä arabien joukot Auda ibu Tayin puolta vaihtaneisiin joukkoihin. 6. heinäkuuta 1917 kapinalliset hyökkäsivät Akabaan, joka valloitettiin. Sataman valloitus vaikutti brittien kenraali Edmund Allenbyn Egyptian Expeditionary Forcen huoltoon ja Allenby valtasi Jerusalemin joulukuussa 1917. Allenbyn joukot marssivat vastarintaa kohtaamatta Damaskokseen 30. syyskuuta 1918 emiiri Faisalin joukkojen kanssa. Sodan lopussa Egyptian Expeditionary Force oli valloittanut nykyiset Palestiinan, Jordanian, Libanonin, suuren osan Arabianniemimaata ja Etelä-Syyriaa.


title: Arabikapina

text: Britannia suostui Henry McMahonin ja Husainin käymässä kirjeenvaihdossa tukemaan arabien itsenäisyyttä vastineeksi kapinasta osmaneja vastaan. Kuitenkin Britannia, Ranska ja Venäjä jakoivat entiset osmanien alueet arabien kannalta epäedullisella tavalla Sykes-Picot-sopimuksessa 16. toukokuuta 1916. Tilannetta monimutkaisti edelleen vuoden 1917 Balfourin julistus, jossa luvattiin juutalaisille "kansallinen kotimaa" Palestiinaan. Hijaz jäi Husainin kuningaskunnaksi, mutta Ibn Saud valloitti sen 1924 ja liitti Saudi-Arabiaan.


title: Kirsti Paltto

text: Ritva Kirsti (Kirste) Paltto (s. 11. helmikuuta 1947 Utsjoki) on saamelainen kirjailija. Hän kirjoittaa pääasiassa pohjoissaameksi. Kirjoihinsa Paltto on ammentanut aineksia saamelaisesta mytologiasta ja kertomaperinteestä. Hänen kirjojaan on käännetty muun muassa suomeksi, saksaksi, norjaksi, englanniksi ja inarinsaameksi.


title: Kirsti Paltto

text: Paltto on koulutukseltaan opettaja. Hän kävi Inarin kristillistä kansanopistoa vuodet 1964–1965 ja valmistui peruskoulunopettajaksi Raahen seminaarissa 1971. Paltto työskenteli peruskoulunopettajana Vuotsossa 1971–1972, Simossa 1972–1974 ja Utajärvellä 1974–1975. Hän oli saamen kielen opettaja Utsjoen yläasteella 1985–1986 ja saamelaisalueen koulutuskeskuksessa vuonna 1996.


title: Kirsti Paltto

text: Vuosina 1990–1993 Paltto oli Lapin läänin ohjaava läänintaiteilija ja 1994–2003 Rávgoš-teatterin johtaja ja ohjaaja.


title: Kirsti Paltto

text: Paltto oli Kalevan kolumnisti 1986–1991. Hän oli Saamen kirjailijaliiton puheenjohtaja 1979–1986. Paltto on toiminut myös kustannusyhdistys Gielasin puheenjohtajana (1989–1997) ja Suomen saamelaistaiteilijat ry:n johtokunnan sihteerinä vuodesta 1992. Hän oli Suomalais-ugrilaisen kirjallisuusseuran johtokunnan jäsen 1996–1997.


title: Kirsti Paltto

text: Paltto asuu Utsjoella. Hänen tyttärensä on alkuperäiskansojen tutkija Rauna Kuokkanen.


title: Kirsti Paltto

text: Paltolle on myönnetty seuraavat palkinnot:


title: Kasvatuspsykologia

text: Kasvatuspsykologia on tieteenala, joka sijoittuu sisällöllisesti sekä kasvatustieteen että psykologian alueille. Kasvatuspsykologiassa tutkitaan erityisesti ihmisen psyykkiseen kehitykseen, kasvuun ja oppimiseen sekä niiden ohjaukseen liittyviä kysymyksiä. Tutkimusalueena kasvatuspsykologia on laaja, sillä se voidaan määritellä alueellisesti hyvinkin eri tavoin. Tähän ovat vaikuttaneet tieteenalan erilaiset kehityskaaret riippuen siitä, tulkitaanko sitä perinteisen psykologian, pragmaattisen filosofian vai kulttuurihistoriallisen teorian näkökulmasta. Kasvatuspsykologia tieteenalana on Suomessa vielä nuori, vaikka maailmalla kasvatuspsykologialla onkin jo vakiintuneet juuret.


title: Kasvatuspsykologia

text: Kasvatuspsykologia alkoi hahmottua omaksi tieteenalakseen psykologiatieteen kehittymisen myötä 1800-luvun lopulla, jolloin psykologiaa alettiin soveltaa kysymyksiin kasvatuksesta ja oppimisesta. Kasvatuspsykologiassa nykyäänkin käsittelyn kohteena olevat kysymykset ovat havaittavissa jo Platonin ja Aristoteleen filosofiassa. He tutkivat yksilöllisiä eroja oppimisessa, kehollista harjoitusta, psykomotoristen kykyjen kehittämistä, persoonan muodostumista sekä moraalikasvatuksen mahdollisuuksia ja rajoituksia. Tämän lisäksi molempien ajatuksissa olivat musiikin, runouden ja muiden taiteiden vaikutukset yksilön kehitykseen, opettajan rooli sekä oppilaan ja opettajan väliset suhteet.


title: Kasvatuspsykologia

text: Jo 1600-luvulla oltiin kiinnostuneita oppimisesta ja kokemuksen roolista ihmisen kehityksessä. Englannissa vaikuttanut John Locke esitti empiristisen ajatuksen siitä, että ihmiset syntyvät ilman tietämystä, jolloin oppiminen oli ymmärtämistä kokemuksen kautta. Locken mukaan ihminen on syntyessään tabula rasa eli “tyhjä taulu”. Nykytiedon valossa käsitys on kyseenalaistettu, ja ihminen nähdään jo syntyessään aktiivisena toimijana.


title: Kasvatuspsykologia

text: Kasvatuspsykologian historiaan ovat vaikuttaneet useat kasvatusfilosofit kuten Juan Vives, Johann Heinrich Pestalozzi, Ellen Key, Friedrich Fröbel sekä Johann Friedrich Herbart. He ovat tarkastelleet, luokitelleet ja kritisoineet opetusmetodeja tavoilla, jotka ovat nykykeskustelunkin valossa kiinnostavia. Espanjalainen Juan Vives esitti induktiota oppimisen metodiksi ja uskoi oppimiseen luonnon tarkkailun ja tutkimisen kautta. Hän oli myös ensimmäisiä filosofeja, joka kiinnitti huomiota oppimisympäristöihin. Ne nähdään nykyäänkin tärkeinä oppimiseen vaikuttavina tekijöinä. Juan Vivesin näkemykset edustivat humanistista oppimisteoriaa vastavetona hänen elinaikanaan vallinneelle skolastiselle koulukunnalle. Saksalainen koulu-uudistaja Johann Pestalozzi painotti lasta yksilönä. Keskeisenä pedagogisena menetelmänä Pestalozzi korosti havaintoa ja uskoi vahvasti varhaiskasvatuksen merkitykseen. Ruotsalainen kirjailija Ellen Key nosti teoksessaan Barnets århundrade (1990) esiin lapsuuden ja lapsen mielen merkityksen. Teoksen innoittamana 1900-lukua kutsuttiin lasten vuosisadaksi. Keyn mukaan yhteiskunta kykenisi uudistumaan vasta kun aikuiset ymmärtäisivät lapsen mielen ja osaisivat myös säilyttää oman lapsenmielisyytensä. Johann Herbartia on pidetty eräänä kasvatuspsykologian syntyyn eniten vaikuttaneista ajattelijoista. Hän uskoi, että oppimiseen vaikuttaa eniten opettaja ja yksilön kiinnostus aihetta kohtaan. Herbartin pyrkimyksenä oli luoda systemaattinen ja looginen kasvatustieteellinen oppirakennelma, joka rakentui etiikasta ja psykologiasta. Etiikan tehtävänä oli osoittaa päämäärät, joihin kasvatuksen tulee pyrkiä ja psykologian tuli näyttää keinot, joiden avulla nämä päämäärät voitiin saavuttaa.


title: Kasvatuspsykologia

text: Charles Darwinin evoluutioteoria sekä siitä syntynyt keskustelu yhdisti aikakauden suuria yhdysvaltalaisia ajattelijoita, joita olivat muun muassa William James ja Edward Thorndike. Heitä kumpaakin on Herbartin ohella esitetty kasvatuspsykologian isiksi. Näkemys kasvatuspsykologian isistä ja historiasta on kuitenkin monitulkintainen ja riippuvainen lähdemateriaalin näkökulmista ja painotuksista.


title: Kasvatuspsykologia

text: Kasvatuspsykologian kehittyminen omaksi suuntauksekseen sijoitetaan usein Yhdysvaltoihin. Tieteenalan kehittymiseen Yhdysvalloissa vaikutti suuri siirtolaisaalto, jonka mukana 37 miljoonaa ihmistä muutti Yhdysvaltoihin vuosien 1840 ja 1920 välillä. Siirtolaisaalto loi tarpeen uusille kouluille, opettajille ja opettajankoulutukselle. Perustettiin useita uusia yliopistoja, kuten Cornell (1869) ja Johns Hopkins (1876), jotka olivat keskeisiä kasvatuspsykologian kehittymisen kannalta. Yhdysvallat aloitti siirtolaisten seulonnan Ellis Islandilla, missä suuri osa uudesta väestöstä tuli maahan. Tämä tarjosi kasvatuspsykologeille muun muassa mahdollisuuden kokeilla kehittelemiään älykkyystestejä maahanmuuttajien kykyjen arvioinnissa.


title: Kasvatuspsykologia

text: Älykkyystutkimukseen perehtyneen yhdysvaltalaisen suuntauksen rinnalla kehittyi pragmatistinen suuntaus, joka korostaa tutkimuksen ja totuuden merkitystä käytännön elämässä. Tämän suuntauksen puolestapuhujana tunnetaan John Dewey, joka liitti koulun ja yhteiskunnan vahvasti yhteen, ja jonka ajattelussa oli paljon vaikutteita Charles Darwinilta ja William Jamesilta.


title: Kasvatuspsykologia

text: Vuosina 1920–1960 kasvatuspsykologia alkoi vakiinnuttaa asemaansa tieteenalana. Niin Yhdysvalloissa kuin Euroopassakin oli valloillaan assosiaatiopsykologinen paradigma, jonka keskiössä oli älykkyyden ja kykyjen teoria sekä opetuksen ja koulutuksen organisointi ja käytäntö. Erityisesti Yhdysvalloissa oli käytössä S-R-analyysi, jolla tehtiin tieto- ja taitopakettien sarjoja. Opetus perustui näiden sarjojen siirtämiseen oppilaille..


title: Kasvatuspsykologia

text: Yhdysvaltain ulkopuolella kehittyi samaan aikaan myös vastakkaisia suuntauksia. Deweyn edustaman pragmatismin ohella neuvostoliittolaiset psykologit Lev Vygotsky, Aleksandr Lurija ja Aleksei Leontjev loivat kulttuurihistoriallisen näkökulman, jossa kielellä ja artefakteilla on keskeinen merkitys ihmisen kehityksessä. Vygotskyn ajatukset pohjautuivat marxilaiseen ideologiaan, jossa painottui se, kuinka yhteiskunnallinen ja historiallinen vaikutus ovat osana ihmisen kehitystä. Vygotsky ei saavuttanut suosiota omana aikanaan, vaan hänen ajatuksensa nousivat uuteen arvoon vasta vuosikymmenien kuluessa. Samaan aikaan Sveitsissä kehityspsykologian pioneeri Jean Piaget kehitteli teorian lasten kognitiivisista kehitysvaiheista. Geneettisen tietoteorian mukaan lapsen kehitys etenee kehitystasojen mukaan, joka määrää millaisista kognitiivisista toiminnoista lapsi kykenee suoriutumaan missäkin kehitysvaiheessa. Edellä mainitut suuntaukset ovat myöhemmin kehittyneet omiksi tieteenaloikseen, mutta niiden vaikutus kasvatuspsykologiaan on kiistaton.